cyanic-selkie/wikianc huggingface dataset:
ഹോബ്സെൻ-ജോബ്സെൻ
ഉള്ളടക്കം
കറി, ടോഡി, വെരാന്ത, ചുരൂട്ട്, ഷോൾ, മൺസൂൺ, പലാൻക്വിൻ തുടങ്ങിയ സാധാരണവാക്കുകൾ ഉൾപ്പെടെ പോർത്തുഗീസ് ഡച്ച്, ഇംഗ്ലീഷ് കൊളോണിയൽ പശ്ചാത്തലത്തലമുള്ള ഒട്ടേറെ വാക്കുകൾ നിരത്തുന്ന ഈ നിഘണ്ടു, അനുയോജ്യമായ രചനകളിൽ നിന്നുള്ള ഉദ്ധരണികളുടെ സഹായത്തോടെ വാക്കുകളെ അവയുടെ ഉത്ഭവവികാസങ്ങളുടെ സാഹചര്യങ്ങളുമായി ബന്ധപ്പെടുത്തി കാട്ടുന്നു. കടമെടുത്ത വാക്കുകൾക്കു കാലക്രമത്തിൽ പുതിയ ഭാഷയിൽ സംഭവിക്കുന്ന അർത്ഥ, രൂപ വ്യതിയാനങ്ങളുടെ ഒട്ടേറെ ഉദാഹരണങ്ങൾ അതിൽ കാണാം. ഉദാഹരണമായി ആംഗ്ലോ ഇന്ത്യൻ ഭാഷയിൽ 'അറബി' എന്ന വാക്കിന് 'അറബിക്കുതിര' എന്നർത്ഥമായത് ഇതിനുദാഹരണമാണ്. ബോംബേ, മദ്രാസ്, കൊയ്ലോൺ, ജപ്പാൻ മുതലായ ഭൂമിശാസ്ത്രനാമങ്ങളുടെ ചരിത്രം നിഘണ്ടു വിശദമായി പരിശോധിക്കുന്നു. ഭക്ഷ്യവിഭവങ്ങളും സസ്യങ്ങളുമായി ബന്ധപ്പെട്ട പദങ്ങളും ഹോബ്സെൻ-ജോൺസെനിൽ ഏറെ സ്ഥലം കണ്ടെത്തുന്നു. 'കറി' എന്ന വാക്കിനു മാത്രമായി രണ്ടു പുറം നീക്കിവച്ചിരിക്കുന്നു. സിംഹളഭാഷയിലെ ശ്രീലങ്കൻ ചരിത്രരചനയായ മഹാവംശത്തിലാണ് ഈ വാക്കിന്റെ ആദ്യത്തെ പരാമർശം എന്ന വെളിപ്പെടുത്തലും അതിനിടെ കാണാം.
വാക്കുകളുടെ സാംസ്കാരിക-ഭൂമിശാസ്ത്രപശ്ചാത്തലങ്ങൾ പലപ്പോഴും വിശദമായും സൂക്ഷ്മമായും ഇതിൽ കാണാം. മലയാളം എന്ന വാക്കിന്റെ വിശകലനം തമിഴുമായി ഏറ്റവുമടുത്ത ബന്ധമുള്ള സംസ്കൃതമായ(cultivated) ഒരു ദ്രാവിഡഭാഷ എന്നു പറഞ്ഞാണു തുടങ്ങുന്നത്. തുടർന്ന്, പശ്ചിമഘട്ടത്തിന്റെ പടിഞ്ഞാറുഭാഗത്തുള്ള മലബാർ തീരത്ത്, മംഗലാപുരത്തിനടുത്തു ചന്ദ്രഗിരിപ്പുഴ മുതൽ തിരുവനന്തപുരം വരെ സംസാരഭാഷയാണതെന്നും ചന്ദ്രഗിരിപ്പുഴക്കു വടക്ക് തുളു, കന്നട ഭാഷകളും തിരുവനന്തപുരത്തിനു തെക്ക് തമിഴും സംസാരിക്കുന്നുവെന്നും മറ്റും വ്യക്തമാക്കുന്നുണ്ട്.
ബെറ്റൽ (Betel - വെറ്റില) എന്ന വാക്കിനെ, ഇന്ത്യയിലേയും ഇന്തോ-ചീന രാജ്യങ്ങളിലേയും ജനങ്ങൾ ഉണങ്ങിയ അടയ്ക്ക, ചുണ്ണാമ്പ് എന്നിവയ്ക്കൊപ്പം ചവയ്ക്കുന്ന "പൈപ്പർ ബെറ്റൽ" എന്ന സസ്യത്തിന്റെ ഇല എന്നു നിർവചിക്കുന്നു. മലയാളത്തിലെ വെറ്റില എന്ന മൂലപദത്തിന് "വെറും ഇല" (mere leaf) എന്ന അർത്ഥമാണുള്ളതെന്നും അതു പോർച്ചുഗീസ് ഭാഷയിലൂടെയാണ് ഇംഗ്ലീഷിൽ എത്തിയതെന്നുമുള്ള വിശദീകരണവും നൽകുന്നുണ്ട്. 'ആധുനിക' ആംഗ്ലോ-ഇന്ത്യന്മാർ കൂടുതൽ ഉപയോഗിക്കുന്നത് 'പാൻ' എന്ന വാക്കാണെന്നും തുടർന്ന് വ്യക്തമാക്കുന്നു. മുൻകാലങ്ങളിൽ തെക്കേ ഇന്ത്യയിലെ വെറ്റില വ്യാപാരത്തിന്റെ കുത്തക ഈസ്റ്റ് ഇന്ത്യാ കമ്പനിക്കായിരുന്നെന്നാണ് ഒടുവിൽ. തുടർന്ന് പതിമൂന്നാം നൂറ്റാണ്ടിൽ ദക്ഷിണേന്ത്യയിലെ കായൽപട്ടണത്തിലെത്തിയ (Cael) വെനീഷ്യൻ സഞ്ചാരി മാർക്കോ പോളോയുടെ സഞ്ചാരകഥയിൽ നിന്നുള്ള ഈ ഉദ്ധരണിയാണ്: "താംബൂലം എന്നു പേരുള്ള ഒരിനം ഇല എപ്പോഴും വായിലിട്ടു ചവയ്ക്കുന്നത്, ഈ നഗരത്തിലേയും ഇന്ത്യയിൽ മറ്റെല്ലായിടങ്ങളിലേയും ജനങ്ങളുടെ ശീലമാണ്. പ്രഭുക്കന്മാരും മാന്യന്മാരും രാജാക്കന്മാരും മറ്റും അതിനെ കർപ്പൂരവും, മറ്റു സുഗന്ധദ്രവ്യങ്ങളും ചുണ്ണാമ്പും ചേർത്തു തയ്യാറാക്കി ചവയ്ക്കുന്നു."
വിമർശനം
ആസ്വാദ്യമായ ശൈലിയിൽ എഴുതപ്പെട്ടിരിക്കുന്നതെങ്കിലും ഈ കൃതി അതെഴുതിയകാലത്തെ മുൻവിധികളേയും മനോഭാവങ്ങളേയും പ്രതിഫലിപ്പിക്കുന്നു. ബ്രിട്ടീഷുകാരന്റെ സാംസ്കാരികമായ 'മേന്മ'-യെക്കുറിച്ചുള്ള ബോധം ഇതിൽ ഉടനീളമുണ്ടെന്ന് ചൂണ്ടിക്കാണിക്കപ്പെട്ടിട്ടുണ്ട്. നിഘണ്ടു താൻ ആസ്വദിക്കുന്നു എന്ന് ഏറ്റുപറയുന്ന നോവലൈസ്റ്റ് അമിതാവ് ഘോഷ്, അതിൽ നിറയെ വർഗ്ഗവിഭജനത്തെ സംബന്ധിച്ച ആശയങ്ങൾ കാണുന്നു. അതിനാൽ ഗ്രന്ഥകാരന്മാരായ യൂളിനേയും ബർണ്ണലിനേയും കണ്ടുമുട്ടാൻ തനിക്ക് തീരെ ആഗ്രഹമില്ലെന്നും "അവരുടെ അത്താഴവിരുന്നിൽ താൻ ഒരിക്കലും അതിഥി ആവില്ലെന്നും" അദ്ദേഹം പറയുന്നു.
ഹോബ്സെൻ-ജോബ്സെൻ നിയമം
ഹോബ്സെൻ-ജോബ്സെൻ എന്ന പ്രയോഗത്തിന്റെ രൂപപ്പെടലിൽ സംഭവിച്ചതു പോലെ, ഒരു ഭാഷയിൽ നിന്നു മറ്റൊന്നിലേക്കു കുടിയേറുന്ന പദങ്ങൾക്ക് പുതിയ ഭാഷയിൽ ആ ഭാഷയുടെ സ്വരപദ്ധതിക്കു ചേരും വിധം രുപഭേദം സംഭവിക്കുന്നു എന്ന സാമാന്യതത്ത്വത്തെ ഭാഷാശാസ്ത്രത്തിൽ ചിലപ്പോൾ "ഹോബ്സെൻ-ജോബ്സെൻ നിയമം" എന്നു വിളിക്കാറുണ്ട്.
കുറിപ്പുകൾ
നിഘണ്ടു പൂർത്തിയായിരുന്നില്ലെങ്കിലും "കല ദീർഘവും ജീവിതം ഹ്രസ്വവുമാണ്" (Art is long, life is short) എന്ന ന്യായത്തിൽ യൂൾ തന്റെ സംരംഭം അവസാനിപ്പിക്കുകയായിരുന്നത്രെ.
അവലംബം
വർഗ്ഗം:ഇംഗ്ലീഷ് നിഘണ്ടുകൾ
ഹൂദ്
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ പതിനൊന്നാം അദ്ധ്യായമാണ്‌ ഹൂദ്. ഖുർആനിൽ പേര്‌ പരാമർശിക്കപ്പെട്ട പ്രവാചകനായ ഹൂദിന്റെ നാമത്തിലുള്ളതാണ്‌ ഖുർആനിലെ ഈ അദ്ധ്യായം. അറേബ്യയിലെ പ്രാചീന സമുദായമായ ആദ് സമൂഹത്തിലേക്കു നിയോഗിക്കപ്പെട്ട പ്രവാചകനായിരുന്നു ഹൂദ്.
അവതരണം: മക്ക
സൂക്തങ്ങൾ: 123
ഈതെർനെറ്റ്
ഒരു ലോക്കൽ ഏരിയ നെറ്റ്‌വർക്കിലെ (ലാൻ) കമ്പ്യൂട്ടറുകൾ ബന്ധിപ്പിക്കാൻ ഉപയോഗിക്കാനുള്ള സങ്കേതം ആണിത്. ലാനിലെ കമ്പ്യൂട്ടറുകൾ ബന്ധിപ്പിക്കാൻ ഇന്ന് ഏറ്റവും അധികം ഉപയോഗിക്കുന്ന ടെക്നോളജി ആണ് ഈതെർനെറ്റ്. ഈതെർനെറ്റ് വാണിജ്യപരമായി ആരംഭിച്ചത് 1980 ഇൽ ആണെങ്കിലും പ്രമാണികമായ IEEE 802.3 എന്ന അംഗീകാരം ലഭിച്ചത് 1983 ഇൽ ആണ്. ഈതെർനെറ്റിന്റെ ആവിർഭാവത്തോടെ മറ്റു ടെക്നോളജി ആയ ടോക്കെൺ റിംഗ്, ഫ്ഡിഡിഐ (FDDI), എർസിൻഇടി (ARCNET) എന്നിവ പിൻതള്ളപെട്ടു.
ചരിത്രം
സിറോക്സ് പാർക് (Xerox PARC) കമ്പനിയിൽ 1973 നും1974.നും ഇടയിൽ ഗവേഷണം നടത്തുകയായിരുന്ന അമേരിക്കക്കാരനായ റോബർട്ട് എം 'ബോബ്' മെറ്റ്കാഫെയാണ് ഈതെർനെറ്റ് കണ്ടുപിടിച്ചത്. 1972-ൽ സിറോക്സിലെ കമ്പ്യൂട്ടറുകളെ തമ്മിൽ ബന്ധിപ്പിക്കുന്ന സംവിധാനം വികസിപ്പി്ക്കാൻ അധികൃതർ അദ്ദേഹത്തോട് ആവശ്യപ്പെട്ടു. ലോകത്തിലെ ആദ്യത്തെ ലേസർ പ്രിന്റർ നിർമ്മിച്ച് വിതരണം ചെയ്തിരുന്നത് സിറോക്സ് അക്കാലത്ത് ആയതിനാൽ കമ്പ്യൂട്ടറുകളെ പരമാവധി ഈ പ്രിന്ററുമായി ബന്ധപ്പെടുത്തി ഉപയോഗപ്പെടുത്താനായിരുന്നു പദ്ധതി.എന്നാൽ കമ്പ്യൂട്ടറിന് അത്രയേറെ പ്രചാരം സിദ്ധിച്ചിട്ടില്ലാതിരുന്നതിനാൽ മെറ്റ്കാഫെയെ സംബന്ധിച്ചിടത്തോളം ഇത് വലിയൊരു വെല്ലുവിളി തന്നെയായിരുന്നു. 1973 മേയ് 22ന് മെറ്റ്കഫേ തന്റെ ആദ്യത്തെ ആശയം ഒരു മെമ്മോ ആയി എഴുതി ആധാരപ്പെടുത്തി. സാധാരണഗതിയിൽ വലിയൊരു സ്ഥാപനത്തിൽ രണ്ടോമൂന്നോ കമ്പ്യൂട്ടറുകളെ അന്നുണ്ടായിരുന്നുള്ളൂ. വെല്ലുവിളിഏറ്റെടുത്ത മെറ്റ്കഫെയ്ക്ക് സഹായവും പിൻബലവുമായി കൂട്ടുകാരൻ ദാവിദ് ആർ ബോഗ്സും ഉണ്ടായിരുന്നു. ഇരുവരുടെയും നിരന്തര പരീക്ഷണ-ഗവേഷണഫലമായി 1973-ൽ ആദ്യത്തെ ഈതർനെറ്റ് സംവിധാനം നിലവിൽ വന്നു. 'അറ്റ് ലോ അലോഹാ നെറ്റ് വർക്ക്' എന്നായിരുന്നു ഇതിന് ആദ്യമിട്ടിരുന്ന പേര്. എന്നാൽ അറ്റ് ലോ സിറോക്സിന്റെ ബ്രാൻഡ് നെയിമായിരുന്നതിനാൽ തന്റെ പുതിയ സംവിധാനം അറ്റ് ലോ കമ്പ്യൂട്ടറുകൾക്ക് മാത്രമേ ഉപയോഗിക്കാൻ പാടുള്ളൂ എന്ന തെറ്റിദ്ധാരണ പരത്താൻ ഈ പേര് ഇടയാക്കിയേക്കുമെന്ന് മെറ്റ്കഫേ ഭയപ്പെട്ടു. അതിനാൽ അദ്ദേഹം 1973-ൽ തന്നെ ഇതിന് 'ഈതർനെറ്റ്' എന്ന പേരു നല്കി. 1975-ൽ സിറോക്സ് പേറ്റന്റ് അപേക്ഷ സമർപ്പിച്ച പട്ടികയിൽ മെറ്റ്കഫേയെ കൂടാതെ ദാവീദ്ബോഗ്സ്,ചുക്ക്സ് താക്കെർ, ബട്ടലർ ലാംപ്ടൻ എന്നീ ഗവേഷകരും ഉൾപ്പെട്ടിരുന്നു. 1976-ൽ മെറ്റ്കഫേയും ദാവിദ് ആർ ബോഗ്സും ചേർന്ന് ഒരു സെമിനാർ പേപ്പർ പ്രസിദ്ധീകരിച്ചു.
1979-ൽ സിറോക്സിൽ നിന്ന് രാജിവച്ച മെറ്റ്കഫേ കാലിഫോർണിയയിൽ '3കോം കോപ്പറേഷൻ' എന്ന സ്ഥാപനം തുടങ്ങി. ഈതെർനെറ്റിന്റെ പ്രചാരവും വില്പനയുമായിരുന്നു ലക്ഷ്യം.എന്നാൽ അന്ന് കമ്പ്യൂട്ടർ രംഗത്തെ ഭീമന്മാരായിരുന്ന ഐ.ബി.എമ്മിനെ തന്റെ കണ്ടുപിടിത്തത്തെക്കുറിച്ച് ബോധ്യപ്പെടുത്താൻ അദ്ദേഹത്തിന് സാധിച്ചില്ല..ഒട്ടേറെ ശ്രമങ്ങൾക്കൊടുവിൽ ഡിജിറ്റൽഎക്വിപ്പ്മെന്റ്, ഇന്റൽ,സിറോക്സ് എന്നീ കമ്പനികളെ കൊണ്ട് സ്റ്റാൻഡേർഡ് നെറ്റ് വർക്ക് സിസ്റ്റവുമായി ഈതർനെറ്റിനെ അംഗീകരിപ്പിക്കാൻ അദ്ദേഹത്തിന് കഴിഞ്ഞു.
പുറം കണ്ണികൾ
വർഗ്ഗം:കമ്പ്യൂട്ടർ ശൃംഖലകൾ വർഗ്ഗം:അമേരിക്കൻ കണ്ടുപിടിത്തങ്ങൾ
സഫവി സാമ്രാജ്യം
1501-ആമാണ്ടുമുതൽ 1736 വരെ ഇറാനിൽ ഭരണത്തിലിരുന്ന ഏറ്റവും പ്രധാനപ്പെട്ട സാമ്രാജ്യങ്ങളിലൊന്നാണ് സഫവി സാമ്രാജ്യം (صفوی‌لر,Səfəvi; სეფიანთა დინასტია). വടക്കുപടിഞ്ഞാറൻ ഇറാനിൽ നിന്നുള്ള ഒരു തുർക്ക്മെൻ നേതാവായിരുന്ന ഇസ്മ ഈൽ ഷായും അദ്ദേഹത്തിന്റെ ഖ്വിസിൽബാഷ് അനുയായികളുമാണ് സഫവി സാമ്രാജ്യം സ്ഥാപിച്ചത്. ഇത് ഒരു ഷിയാ മുസ്ലിം സാമ്രാജ്യമായിരുന്നു. പടിഞ്ഞാറൻ രാജ്യങ്ങളിൽ സഫവികൾ, സോഫികൾ എന്ന പേരിലായിരുന്നു അറിയപ്പെട്ടിരുന്നത്. രണ്ടു നൂറ്റാണ്ടിലധികമുള്ള ഭരണകാലത്ത് ഈ സാമ്രാജ്യം ഇറാനെ സംസ്കാരസമ്പന്നമായ ദേശമായി മാറ്റി. സാമ്രാജ്യത്തിന്റെ അന്ത്യകാലത്ത് 1720-ൽ പഷ്തൂൺ വംശജരായ ഹോതകി ഘിൽജികൾ അധികാരം പിടിച്ചെടുത്തെങ്കിലും ഷാ താഹ്മാസ്പ് രണ്ടാമൻ ഇവരിൽ നിന്നും അധികാരം തിരിച്ചുപിടിച്ചു. തുടർന്ന് താഹ്മാസ്പിന്റെ സേനാനായകനായിരുന്ന നാദിർ ഖാൻ, അധികാരം പിടിച്ചെടുത്ത് 1736-ൽ നാദിർ ഷാ എന്ന പേരിൽ ഭരണത്തിലെത്തിയതോടെ സഫവി സാമ്രാജ്യത്തിന് അന്ത്യമായി.
വികാസം
1502-ൽ വടക്കുപടിഞ്ഞാറൻ ഇറാനിൽ അധികാരമുറപ്പിച്ച ഷാ ഇസ്മാ ഈൽ, 1510-ഓടെ ഇന്നത്തെ ഇറാൻ പൂർണ്ണമായും നിയന്ത്രണത്തിലാക്കി സാമ്രാജ്യത്തിന് അടിത്തറ പാകി. 1510-ൽത്തന്നെ ട്രാൻസോക്ഷ്യാനയിൽ നിന്നുമെത്തിയ ഉസ്‌ബെക് നേതാവായ ഷായ്‌ബാനി ഖാന്റെ ഇറാനിലേക്കുള്ള പ്രവേശനത്തിന് തടയിടാനായതോടെ ഇറാനിലെ സഫാവികളുടെ ആധിപത്യം ശക്തമായി. 1510-ലെ മാർവ് യുദ്ധത്തിൽ ഷാ ഇസ്മയിൽ, മുഹമ്മദ് ഷൈബാനി ഖാനെ വധിക്കുകയും ഉസ്ബെക്കുകളെ പരാജയപ്പെടുത്തി, ഹെറാത്ത് അടക്കമുള്ള പടിഞ്ഞാറൻ അഫ്ഗാനിസ്താൻ കൈപ്പിടിയിലാക്കി. മുഗളരുടെ കൈയിലായിരുന്ന കന്ദഹാർ, 1558-ൽ ഷാ താഹ്മാസ്പ് ഒന്നാമന്റെ കീഴിൽ സഫവികൾ കരസ്ഥമാക്കിയതോടെ തെക്കൻ അഫ്ഗാനിസ്താനിലും സഫവി സാമ്രാജ്യത്തിന് ആധിപത്യം പുലർത്താനായി.
1588-ൽ ഉസ്ബെക് നേതാവായ അബ്ദ് അള്ളാ ബിൻ ഇസ്കന്ദറും, 1595-ൽ മുഗൾ ചക്രവർത്തി അക്ബറും യഥാക്രമം ഹെറാത്തും കന്ദഹാറും സഫവികളിൽ നിന്നും തിരിച്ചുപിടിച്ചിരുന്നു. എന്നാൽ 1598-ൽ ഉസ്ബെക്കുകളുടെ നേതാവായിരുന്ന അബ്ദ് അള്ളായുടെ മരണത്തോടെ ഉടൻ പ്രതികരിച്ച സഫവി ഷാ അബ്ബാസ് ഒന്നാമൻ, നിഷാപൂർ, മശ്‌ഹദ്, ഹെറാത്ത് എന്നീ പ്രദേശങ്ങൾ പിടിച്ചെടുത്ത് ഖുറാസാന്റെ നിയന്ത്രണം ഭദ്രമാക്കി. 1627-ൽ ഷാ അബ്ബാസ്, കന്ദഹാറും മുഗളരിൽ നിന്നും തിരിച്ചുപിടിച്ചു. 1637-ൽ മുഗളർ, കന്ദഹാറും ഹിൽമന്ദിന്റെ തീരത്തുള്ള ഗിരിഷ്കും സമീൻ ദ്വാർ പ്രദേശവും പിടിച്ചെടുത്തെങ്കിലും 1649 ഫെബ്രുവരിയിൽ സഫാവിദ് ഷാ അബ്ബാസ് രണ്ടാമൻ കന്ദഹാർ വീണ്ടൂം പിടിച്ചടക്കി.
പഷ്തൂൺ ആക്രമണം
തങ്ങളുടെ ഭരണകാലത്ത്, സഫവി രാജാക്കന്മാർ, ഭരണനേട്ടത്തിന് അഫ്ഗാനിസ്താനിലെ പഷ്തൂണുകളെ വിദഗ്ദ്ധമായി ഉപയോഗിച്ചിരുന്നു. 1627-ൽ ഷാ അബ്ബാസ് മുഗളരിൽ നിന്നും കന്ദഹാർ പിടിച്ചടക്കിയതിനെത്തുടർന്ന്, കന്ദഹാറിലെ പഷ്തൂണുകളിലെ പ്രബല വിഭാഗമായിരുന്ന അബ്ദാലി പഷ്തൂണുകളെ ഹെറാത്തിലേക്ക് മാറിത്താമസിക്കുന്നതിന് പ്രേരിപ്പിക്കുകയും, ഇതനുസരിച്ച് നിരവധി അബ്ദാലികൾ കന്ദഹാറിൽ നിന്ന് ഹെറാത്തിലേക്ക് കൂട്ടത്തോടെ മാറുകയും ചെയ്തു. ഹെറാത്തിൽ അക്കാലത്ത് ആധിപത്യം സ്ഥാപിച്ചിരുന്ന തുർക്കോ-മംഗോളിയൻ, ഉസ്ബെക് വിഭാഗങ്ങളുടെ ശക്തി ക്ഷയിപ്പിക്കുന്നതിനായിരുന്നു ഈ നടപടി. ഇതോടെ കന്ദഹാറിൽ ശേഷിച്ച ഘൽജി വിഭാഗം അവിടത്തെ ശക്തമായ വിഭാഗമായി മാറുകയും സഫവികളിൽ നിന്നും സ്വാതന്ത്ര്യം പ്രാപിച്ച് ഹോതകി സാമ്രാജ്യം സ്ഥാപിക്കുകയും ചെയ്തു. ഹെറാത്തിലാകട്ടെ അബ്ദാലി പഷ്തൂണുകളിലെ സാദോസായ് വിഭാഗക്കാർ ശക്തി പ്രാപിക്കുകയും സഫവികളിൽ നിന്നും സ്വാതന്ത്ര്യം പ്രഖ്യാപിച്ചു.
ഹെറാത്തിലേയും കന്ദഹാറിലേയും പഷ്തൂണുകളെ നിയന്ത്രിക്കാൻ സഫവികൾ പലവട്ടം ശ്രമങ്ങൾ നടത്തിയെങ്കിലും ഇവ വിജയം കണ്ടില്ല എന്നു മാത്രമല്ല 1720-ഓടെ രണ്ടു കൂട്ടരും സഫവി സാമ്രാജ്യത്തിനെതിരെ ആക്രമണങ്ങൾ ആരംഭിക്കുകയും ചെയ്തു.
1720-ൽ ഹോതകി ഘൽജികളുടെ നേതാവായിരുന്ന മിർ മഹ്മൂദ് ഇറാനിലേക്ക് ആദ്യ ആക്രമണം നടത്തി. ഇവർ കിർമാന നഗരം പിടിച്ചെടുത്തെങ്കിലും പെട്ടെന്നു തന്നെ പിന്മാറി. ഇതേ സമയം ഹെറാത്തിൽ നിന്നുള്ള അബ്ദാലികൾ മുഹമ്മദ് സമാൻ ഖാൻ സാദോസായുടെ നേതൃത്വത്തിൽ ഹെറാത്തിന് പടിഞ്ഞാറുള്ള ഇസ്ലാം ഖാല കൈയടക്കുകയും ചെയ്തു.
ഷാ ഹുസൈന്റെ മക്കളെയടക്കം ഇസ്ഫാഹാനിലെ നിരവധി പേർഷ്യൻ പ്രമാണിമാരെ മിർ മഹ്മൂദ് കൊന്നൊടുക്കി. ഷാ ഹുസൈന്റെ ഒരു മകൻ മാത്രമേ ഘൽജികളുടെ കയിൽ നിന്നും രക്ഷപ്പെട്ടുളൂ. താഹ്മാസ്പ് രണ്ടാമൻ എന്ന ഇദ്ദേഹം, 1722 നവംബർ 10-ന് ഖാസ്വിൻ നഗരത്തിൽ വച്ച് പുതിയ ഷാ ആയി സ്വയം പ്രഖ്യാപിച്ചു.
1725-ൽ സ്വന്തം കൂട്ടാളികൾ തന്നെ മഹ്മൂദിനെ വധിച്ചു. തൊട്ടടുത്ത ദിവസം തന്നെ മഹ്മൂദിന്റെ മുൻ‌ഗാമിയായിരുന്ന അബ്ദ് അൽ അസീസ് ഹോതകിയുടെ പുത്രൻ അഷ്രഫ് ഇസ്ഫാഹാനിൽ ഷാ ആയി അധികാരമേറ്റു.
താഹ്മാസ്പ് രണ്ടാമന്റെ നേതൃത്വത്തിലുള്ള പുനരാധിപത്യം
രണ്ടു വർഷങ്ങൾക്കു ശേഷം, മശ്‌ഹദിൽ നിന്ന് നാദിർ ഖാൻ കിഴക്കുവശത്ത് ഇന്നത്തെ അഫ്ഗാനിസ്താന്റെ പടിഞ്ഞാറുഭാഗം നിയന്ത്രൈച്ചിരുന്ന അബ്ദാലികളെ നേരിടാൻ തീരുമാനിച്ചു. രണ്ടു ചിരന്തരവൈരികളാണ് അബ്ദാലികളെ ഇക്കാലത്ത് നയിച്ചിരുന്നത്.
മുഹമ്മദ് ഖാൻ അഫ്ഗാന്റെ സഹോദരനായിരുന്ന അള്ളാ യാർ ഖാൻ, മുഹമ്മദ് സമാൻ ഖാന്റെ പുത്രനായിരുന്ന സുൾഫിക്കർ ഖാൻ എന്നിവരായിരുന്നു ഈ നേതാക്കൾ. ഇവർ യഥാക്രമം ഹെറാത്തിലും ഫറായിലും ഭരണത്തിലിരുന്നു.
1729-ൽ നാദിർ ഖാൻ അബ്ദാലികളെ പരാജയപ്പെടുത്തി. എന്നാൽ ഘൽജികളെ തോപ്പിക്കുന്നത് മുഖ്യലക്ഷ്യമാക്കിയിരുന്ന നാദിർ ഖാൻ ഇതിന് അബ്ദാലികളുടെ സഹായം ലഭ്യമാക്കുന്നതിനായി അള്ളാ യാർ ഖാനെ ഹെറാത്തിലെ സഫവി മേൽക്കോയ്മയിലുള്ള ഭരണകർത്താവായി വീണ്ടും നിയമിച്ചു. ഇതിനു ശേഷം അഷ്രഫിന്റെ നേതൃത്വത്തിലുള്ള ഘൽജികളുമായി നിരവധി യുദ്ധങ്ങൾ അദ്ദേഹം നടത്തി. അവസാനം ഇസ്ഫാഹാന്റെ വടക്കുള്ള മൂർചാഖൂറിൽ വച്ച് അഷ്രഫ് അന്തിമമായി പരാജയപ്പെട്ടു.
അഷ്രഫ് തന്റെ സേനയുമായി ആദ്യം ഷിറാസിലേക്കും അവിടെ നിന്ന് കന്ദഹാറിലേക്കും നീങ്ങി. ഇതോടെ ഇറാനിലെ പഷ്തൂൺ സാമ്രാജ്യത്തിന് അവസാനമായി. ഘൽജികളുടെ പരാജയത്തിനു ശേഷം താഹ്മാസ്പ് രണ്ടാമൻ ഇസ്ഫാഹാനിൽ അധികാരമേറ്റെടുത്തു.
അബ്ബാസ് മൂന്നാമൻ - നാദിർ ഖാന്റെ ഭരണം - സാമ്രാജ്യത്തിന്റെ അന്ത്യം
താഹ്മാസ്പ് രണ്ടാമന് മൂന്നു വർഷം മാത്രമേ ഭരണം നടത്താനായുള്ളൂ. മൂന്നു വർഷങ്ങൾക്കക താഹ്മാസ്പിന്റെ ഭരണം അവസാനിച്ചു. പകരം അയാളുടെ ശിശുവായ പുത്രൻ ഷാ അബ്ബാസ് മൂന്നാമന്റെ പേരിൽ 1731 മുതൽ 1736 വരെ നാദിർ ഖാൻ ഭരണം നടത്തി.
ഇക്കാലഘട്ടത്തിൽ ഘൽജികളും അബ്ദാലികളിലെ ഒരു വിഭാഗം ഉൾപ്പെട്ട സുൾഫിക്കർ ഖാന്റെ നേതൃത്വത്തിലുള്ള സഖ്യം ഹെറാത്തും വടക്കുകിഴക്കൻ ഇറാനിലെ മ‌ശ്‌ഹദും പിടിച്ചടക്കിയെങ്കിലും ഇവരെയെല്ലാം നാദിർ ഖാൻ 1732-ഓടെ പരാജയപ്പെടുത്തി മശ്‌ഹദും ഹെറാത്തും നിയന്ത്രണത്തിലാക്കി.
1736-ൽ അബ്ബാസ് മൂന്നാമനെ സ്ഥാനഭ്രഷ്ടനാക്കി നാദിർ ഖാൻ, നാദിർ ഷാ എന്ന പേരിൽ സ്വയം സാമ്രാജ്യത്തിന്റെ ഷാ ആയി പ്രഖ്യാപിച്ചതോടെ സഫവി സാമ്രാജ്യത്തിന് ഔപചാരിക അന്ത്യമായി. 1736 മുതൽ 1747 വരെ നാദിർ ഷാ ഭരണം നടത്തി. ഇദ്ദേഹത്തിന്റെ സാമ്രാജ്യം സഫവി സാമ്രാജ്യത്തിന്റെ കൂട്ടത്തിൽത്തന്നെ കണക്കാക്കുന്നുണ്ടെങ്കിലും ഇത് അഫ്‌ഷറി സാമ്രാജ്യം എന്നും അറിയപ്പെടുന്നു.
കുറിപ്പുകൾ
ക. 1779-1925 വരെ ഇറാനിൽ അധികാരത്തിലിരുന്ന ഖാജർ സാമ്രാജ്യത്തിന്റെ പൂർവ്വികനാണ് ഫത് അലി ഖാൻ ഖാജർ. ഇദ്ദേഹത്തിന്റെ വധത്തിന് കൂട്ടുനിൽക്കുകയും മുൻ‌കൈ എടുക്കുകയും ചെയ്തതിന്റെ പേരിൽ നാദിർ ഖാന്റെ (നാദിർ ഷാ) പിൻ‌തലമുറയിൽപ്പെട്ടവർ ഖാജറുകളിൽ നിന്നും നിരവധി പീഠനങ്ങൾക്ക് ഇരയായി.
പുറത്തേക്കുള്ള കണ്ണികൾ
വർഗ്ഗം:ഇറാന്റെ ചരിത്രം വർഗ്ഗം:സാമ്രാജ്യങ്ങൾ
യൂനുസ്
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ പത്താം അദ്ധ്യായമാണ്‌ യൂനുസ്.
അവതരണം: മക്ക
സൂക്തങ്ങൾ: 109
കരിയാൻ
കാർപ്പ് കുടുംബത്തിലെ കേരളത്തിൽ മാത്രം കാന്നുന്ന ശുദ്ധജല മത്സ്യം ആണ് കരിയാൻ. ഇവ പെരിയാറിലും അതിന്റെ പോഷക നദികളിലും, കൈ വഴികളിലും മാത്രം കാണപ്പെടുന്നു. കേരളത്തിലെ തദ്ദേശീയ മത്സ്യം ആണ് ഇവ.
അവലംബം
വർഗ്ഗം:പെരിയാറിലെ തദ്ദേശീയ മത്സ്യങ്ങൾ വർഗ്ഗം:മത്സ്യങ്ങൾ
മങ്ങ്
നെൽവയലിലെ ഒരു പ്രധാന കളയാണ് മങ്ങ്. വേനൽ മഴയെത്തുമ്പോൾ മങ്ങ് വയൽവരമ്പിലും പൊട്ടിമുളയ്ക്കാറുണ്ട്.
അവലംബം
വർഗ്ഗം:കളകൾ
ചുരുൾവാലൻ പൂമ്പാറ്റ
കേരളത്തിൽ കാണപ്പെടുന്ന വ്യത്യസ്തമായ ഒരു ചിത്രശലഭമാണ് ചുരുൾവാലൻ (Zeltus etolus). നിത്യഹരിതവനങ്ങളിലാണ് ഇവ കാണപ്പെടുന്നത്.
മരങ്ങൾക്കിടയിലൂടെയും ചെടികൾക്കിടയിലൂടെയും ഒഴുകി പറക്കുകയാണ് പതിവ്. പറക്കുമ്പോൾ അന്തരീക്ഷത്തിൽ വാൽ പാറിക്കളിക്കാറുണ്ട്.
ചിറകിന്റെ ആരംഭം നേർത്ത നീലനിറത്തിലാണ്. ചിറകിനടിവശം വെള്ള കലർന്ന നീലയുമാണ്. ചിറകിന്റെ മുകൾഭാഗം ഇരുണ്ടതും ചിറക് ആരംഭിക്കുന്ന ഭാഗം നീലനിറവുമാണ്. ഇവയെ വ്യത്യസ്തമാക്കുന്നത് വാലാണ്.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ചവറ കെ.എസ്. പിള്ള
മലയാള കവിയും ബാലസാഹിത്യകാരനും സാംസ്കാരിക പ്രവർത്തകനുമാണ് '''ചവറ കെ.എസ്. പിള്ള'''(ജനനം : 24 ഒക്ടോബർ 1939 )എന്നറിയപ്പെടുന്ന കെ. സദാശിവൻ പിള്ള. 2020 ലെ കേരള സാഹിത്യ അക്കാദമിയുടെ സമഗ്ര സംഭാവന പുരസ്കാരം ലഭിച്ചു.
ജീവിതരേഖ
1939 ഒക്ടോബർ 24 നു കൊല്ലം ജില്ലയിലെ ചവറയിൽ ജനിച്ചു. ചവറ മുക്കു ത്തോട് ഗവ.യൂ.പി.എസിലും ചവറ കൊറ്റംകുളങ്ങര സ്കൂളിലും ശങ്കരമംഗലം ഹൈസ്കൂളിലും പഠിച്ചു. ഏഴാംക്ലാസിൽ പഠിക്കുമ്പോൾ കവി ഒ. എൻ. വി. കുറുപ്പിന്റെ അവതാരികയോടെ ആദ്യ കവിതസമാഹാരം 'ചോരപ്പൂക്കൾ' പ്രസിദ്ധീകരിച്ചു. ആരോഗ്യ വകുപ്പിൽനിന്നും വിരമിച്ചു. യുവകലാസാഹിതിയുടെ സംസ്ഥാന വൈസ് പ്രസിഡ്ന്റ് ആണ്.ആശ്രയ മാതൃനാട് എന്ന മാസികയുടെ പത്രാധിപർ ആണു. സാഹിത്യ പ്രവർത്തക സഹകരണ സംഘത്തിന്റെ ദക്ഷിണ മേഖലാ പ്രതിനിധിയാണ്.കേരള സ്‌റ്റേറ്റ് ലൈബ്രറി കൗൺസിൽ സംസ്ഥാന വൈസ് പ്രസിഡണ്ടാണ്.
അവലംബം
വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:മലയാളസാഹിത്യകാരന്മാർ വർഗ്ഗം:മലയാള ബാലസാഹിത്യകാരന്മാർ വർഗ്ഗംhttp://www.deshabhimani.com/news/kerala/latest-news/415481 അവാർഡ് ലഭിച്ചവർ
സി.കെ. നാരായണൻ കുട്ടി
ഒന്നാം കേരളനിയമസഭയിൽ പറളി നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു '''സി.കെ. നാരായണൻ കുട്ടി''' (15 ഫെബ്രുവരി 1927 - 28 ഏപ്രിൽ 2009). സി.പി.ഐ.യുടെ പ്രതിനിധിയായാണ് നാരായണൻ കുട്ടി കേരള നിയമസഭയിലേക്കെത്തിയത്. 1927 ഫെബ്രുവരി 15ന് ജനിച്ചു. കൊച്ചുണ്ണി നായാർ പിതാവും, കാർത്ത്യായനിയമ്മ മാതവുമായിരുന്നു; ശാന്തകുമാരിയമ്മയായിരുന്നു ഭാര്യ, സതീഷ് ചന്ദ്രൻ, ജയശ്രീ എന്നിവരാണ് കുട്ടികൾ. വിദ്യാർത്ഥിയായിരിക്കെ ഇദ്ദേഹം പൊതുപ്രവർത്തനങ്ങളിൽ സജീവമായിരുന്നു. തൃശ്ശൂർ കേരളവർമ്മ കോളേജിൽ നിന്ന് ബിരുദം നേടിയ അദ്ദേഹം മദ്രാസ് ലോകോളേജിൽ നിന്ന് നിയമത്തിലും ബിരുദം നേടി. 2009 ഏപ്രിൽ 28ന് ഇദ്ദേഹം അന്തരിച്ചു, ഭൗതിക ശരീരം തിരുവില്വാമല ഐവർ മഠത്തിൽ സംസ്കരിച്ചു.
അവലംബം
വർഗ്ഗം:1927-ൽ ജനിച്ചവർ വർഗ്ഗം: 2009-ൽ മരിച്ചവർ വർഗ്ഗം:ഫെബ്രുവരി 15-ന് ജനിച്ചവർ വർഗ്ഗം:ഏപ്രിൽ 28-ന് മരിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
ആന്റിയ (പർമിഗിയാനിനോ)
ഏകദേശം 1524-1527 കാലഘട്ടത്തിൽ ചിത്രീകരിച്ച ഇറ്റാലിയൻ മാന്നെറിസ്റ്റ് കലാകാരനായിരുന്ന പർമിഗിയാനിനോ വരച്ച ഒരു എണ്ണച്ചായാചിത്രമാണ് ആന്റിയ (പോർട്രയിറ്റ് ഓഫ് എ യങ് വുമൺ എന്നും അറിയപ്പെടുന്നു).
ചരിത്രം
പാലസ്സോ ഡെൽ ജിയാർഡോനോയിലെ ഫർണീസ് കുടുംബ ശേഖരത്തിന്റെ ഭാഗമായ 1671-ൽ ചിത്രീകരിച്ച ഈ ചിത്രം 17-ആം നൂറ്റാണ്ടിൽ പർമയിലെ പാലസ്സോ ഡെല്ലാ പിലോട്ടയിലെ ഡുകാൽ ഗ്യാലറിയിലേക്ക് മാറ്റുകയായിരുന്നു. എന്നാൽ 1816-1817 കാലയളവിൽ പർമയിൽ എത്തുന്നതിനുമുമ്പ് 1734 മുതൽ കുറച്ചുകാലം ഇത് നേപ്പിൾസിൽ തന്നെയുണ്ടായിരുന്നു. രണ്ടാം ലോകമഹായുദ്ധസമയത്ത് ഇത് മോണ്ടെ കാസ്സീനോയിലേക്ക് മാറ്റിയിരുന്നു. അധിനിവേശ ജർമ്മൻ സൈന്യം അതിനെ മോഷ്ടിച്ചു ബർലിനിൽ കൊണ്ടുവന്നു. തുടർന്ന് ഈ ചിത്രം അൾട്ടൗസിയിലെ ഓസ്ട്രിയൻ ഉപ്പ് ഖനികളിലേക്കും അവിടെ നിന്നും 1945-ൽ ഇറ്റലിയിൽ മടങ്ങിയെത്തി.
ഈ കാലഘട്ടത്തിൽ കലാകാരന്മാർക്കിടയിൽ സാധാരണ നടന്നിരുന്നതുപോലെ, പർമിഗിയാനിനോ പിന്നീട് പിൽക്കാല സൃഷ്ടികളുടെ പുനരുപയോഗത്തിനായി പല ചിത്രങ്ങളിൽ നിന്നും മൂലകങ്ങളെ കടമെടുക്കാൻ തുടങ്ങി. പ്രത്യേകിച്ചും, ഒരു മാലാഖയെന്ന നിലയിൽ ആന്റിയയുടെ മുഖത്തെ വീണ്ടും മഡോണ വിത്ത് ദ ലോങ് നെക്ക് എന്ന ചിത്രത്തിൽ ചിത്രീകരിക്കുന്നതായി കാണാം.
ചിത്രകാരനെക്കുറിച്ച്
ഫ്ലോറൻസ്, റോം, ബൊലോഗ്ന, അദ്ദേഹത്തിന്റെ ജന്മനഗരമായ പാർമ എന്നിവിടങ്ങളിൽ ഒരു ഇറ്റാലിയൻ മാനേറിസ്റ്റ് ചിത്രകാരനും അച്ചടി നിർമ്മാതാവുമായിരുന്നു പർമിഗിയാനിനോ. , അദ്ദേഹത്തിന്റെ ചിത്രങ്ങളുടെ സവിശേഷതയായി "ഉൽകൃഷ്‌ടമായ വിഷയാസക്തി"യും പലപ്പോഴും മാതൃകകളുടെ ദീർഘീകരണവുമാണ്. അതിനുദാഹരണമായി വിഷൻ ഓഫ് സെന്റ് ജെറോം (1527), ലോംഗ് നെക്ക് വിത്ത് മഡോണ (1534) തുടങ്ങിയ ചിത്രങ്ങളും ഉൾപ്പെടുന്നു. അദ്ദേഹത്തിന്റെ മുഴുവൻ കരിയറിലും മാനേറിസ്റ്റ് കാലഘട്ടത്തിൽ ഉൾപ്പെടുന്ന ആദ്യ തലമുറയിലെ ഏറ്റവും അറിയപ്പെടുന്ന കലാകാരനായി അദ്ദേഹം അറിയപ്പെടുന്നു.
പുറം കണ്ണികൾ
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ഫാർണീസ് ശേഖരം വർഗ്ഗം:പർമിഗിയാനിനോ വരച്ച ചിത്രങ്ങൾ
ജീത് തയ്യിൽ
കേരളീയനായ പ്രമുഖ ഇംഗ്ലീഷ് എഴുത്തുകാരനാണ് ജീത് തയ്യിൽ. 2012-ലെ മാൻ ബുക്കർ പ്രൈസ് ചുരുക്കപ്പട്ടികയിൽ ജീതിന്റെ ‘നാർകോപോളിസ്’എന്ന നോവൽ ഇടം പിടിച്ചിരുന്നു. പ്രശസ്ത മാധ്യമപ്രവർത്തകൻ ടി.ജെ.എസ് ജോർജ്ജിന്റെ മകനാണ് ഇദ്ദേഹം.
അവലംബം
വർഗ്ഗം:ഇന്തോ-ഇംഗ്ലീഷ് എഴുത്തുകാർ വർഗ്ഗം:1959-ൽ ജനിച്ചവർ
ഇന്ത്യൻ സുഗന്ധവ്യഞ്ജനങ്ങളുടെ പട്ടിക
thumb|ഇന്ത്യൻ സുഗന്ധവ്യഞ്ജനങ്ങൾ
തെക്കേ ഏഷ്യൻ രാജ്യങ്ങളിൽ സുഗന്ധവ്യഞ്ജനങ്ങൾ ഉത്പാദിപ്പിക്കുന്നതിൽ പ്രധാന രാജ്യമാണ്‌ ഇന്ത്യ. ഇന്ത്യയുടെ വിവിധ ഭാഗങ്ങളിലുള്ള വൈവിധ്യവും അനുകൂലമായ കാലാവസ്ഥയും ഇതിനു കൂടുതൽ അവസരമൊരുക്കുന്നു. ഇന്ത്യൻ കയറ്റുമതി വ്യവസായത്തിൽ സുഗന്ധവ്യഞ്ജനകയറ്റുമതി പ്രധാനമാണ്‌. ഇന്ത്യൻ ഭക്ഷണവിഭവങ്ങളിൽ ഇത് വളരെ പ്രധാനമാണ്‌. സുഗന്ധവ്യഞ്ജനങ്ങൾ ഇന്ത്യൻ ഭക്ഷണവിഭവങ്ങളുടെ രുചിയിലും വ്യത്യസ്തതയിലും വളരെയധികം പങ്ക് വഹിക്കുന്നു.
സുഗന്ധവ്യഞ്ജനങ്ങളുടെ പട്ടിക
ഇന്ത്യയിൽ ഉപയോഗിക്കുന്ന പ്രധാന സുഗന്ധവ്യഞ്ജനങ്ങളുടെ പേരുകൾ താഴെക്കൊടുത്തിരിക്കുന്നു.
സെപ്റ്റംബർ 2
ഗ്രിഗോറിയൻ കലണ്ടർ പ്രകാരം സെപ്റ്റംബർ 2 വർഷത്തിലെ 245 (അധിവർഷത്തിൽ 246)-ാം ദിനമാണ്
മറ്റു പ്രത്യേകതകൾ
വർഗ്ഗം:സെപ്റ്റംബർ 2
കുമരകം ബോട്ടപകടം
2002 ജൂലൈ 27-ന് രാവിലെ 6.10ന് വേമ്പനാട്ട് കായലിൽ കുമരകത്തിന് സമീപം 29 പേരുടെ മരണത്തിനിടയാക്കിയ ബോട്ടപകടമാണ് കുമരകം ബോട്ടപകടം എന്ന് അറിയപ്പെടുന്നത്.
അപകടത്തെക്കുറിച്ച് അന്വേഷിക്കുവാൻ നിയോഗിക്കപ്പെട്ടിരുന്ന ജസ്റ്റിസ് നാരായണക്കുറുപ്പ് കമ്മീഷൻ മരണമടഞ്ഞവരുടെ ആശ്രിതർക്കായി 91.6 ലക്ഷം രൂപ ധനസഹായം നിർദ്ദേശിച്ചിരുന്നു. എന്നാൽ, ഒരുലക്ഷം രൂപ വീതമാണ് ഇതുവരെ നൽകപ്പെട്ടത്. നഷ്ടപരിഹാരത്തുക വിതരണം സംബന്ധിച്ചും അപകടകാരണം സംബന്ധിച്ചും കേസുകൾ ഇപ്പോഴും തുടരുന്നു. അപകടത്തിനു കാരണമായ ബോട്ട് രണ്ടു കൊല്ലം മുൻപ് ജലഗതാഗത വകുപ്പ് ലേലം ചെയ്തു.
അവലംബം
വർഗ്ഗം:കേരളത്തിൽ നടന്ന ബോട്ടപകടങ്ങൾ
ഓക്കില ശലഭം
വളരെ വ്യത്യസ്തനായ കാടുകളിൽ മാത്രം കാണപ്പെടുന്ന ഒരു പൂമ്പാറ്റയാണ് ഓക്കിലശലഭം (Kallima horsfieldii). ഉണങ്ങിയ ഇലപോലെ മരത്തടിയിൽ കാണപ്പെടുന്ന ഇവയെ തിരിച്ചറിയാൻ പ്രയാസമാണ്. പശ്ചിമഘട്ടത്തിൽ മാത്രമാണ് ഇവയെ കാണുന്നത്.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ഷഡ്കാല പല്ലവി
കർണ്ണാടക സംഗീതത്തിലെ അപൂർവമായ ഒരു ആലാപന രീതിയാണ്‌  ഷഡ്കാല പല്ലവി. ഒരു ക്യതിയുടെ പല്ലവി ആറ് കാലങ്ങളിൽ പാടുന്നതാണീ രീതി.പ്രസിദ്ധനായ സംഗീതജ്ഞൻ ഷഡ്കാല ഗോവിന്ദമാരാരെ വിഖ്യാതനാക്കിയതിൽ ഇങ്ങനെ ആറു കാലങ്ങളിൽ പാടാനുള്ള കഴിവായിരുന്നു .ഷഡ്കാല നരസയ്യയും വിജയനഗരം വീണാവെങ്കിടനുമായിരുന്നു ഇങ്ങനെ പാടാൻ കഴിവുണ്ടായിരുന്ന രണ്ട് പേർ എന്നു കരുതപ്പെടുന്നു. പ്രസിദ്ധ സംഗീത സംവിധായകൻ ആയ ജി. ദേവരാജൻ ഏറെ നാളത്തെ ഗവേഷണത്തിനും പരിശ്രമത്തിനും ശേഷം ആറ് കാലങ്ങളിൽ പാടാവുന്ന തരത്തിൽ 150 ഓളം പല്ലവികൾ ചിട്ടപ്പെടുത്തുകയുണ്ടായി.
തത്വം
ചതുരശ്രം മൂന്ന് കാലം ,തിശ്രം മൂന്ന് കാലം ഇങ്ങനെ ആറു കാലം പാടുക എന്ന രീതിയാണ്‌ ജി. ദേവരാജൻ അവലംബിച്ചത്.
അവതരണം
ജി. ദേവരാജന്റെ 75 ആം ജന്മദിനാഘോഷം സംബന്ധിച്ച് എറണാകുളം ഫൈൻ ആർട്സ് സൊസൈറ്റി ഹാളിൽ വെച്ച് 2002 സെപ്തംബർ 27 ആം തീയതി രാവിലെ പത്ത് മണിക്ക്   ഷഡ്കാല പല്ലവിയുടെ ആദ്യത്തെ അവതരണം നടന്നു.മാവേലിക്കര പ്രഭാകര വർമ്മയും മാവേലിക്കര സുബ്രഹ്മണ്യനും ചേർന്നാണ്‌ ഇതു അവതരിപ്പിച്ചത്.
നാഗപട്ടണം ജില്ല
തെക്കേ ഇന്ത്യൻ സംസ്ഥാനമായ തമിഴ്നാട്ടിലെ തീരദേശ ജില്ലയാണ് നാഗപട്ടണം ജില്ല(തമിഴ് :நாகப்பட்டினம் மாவட்டம்).നാഗപട്ടണം  നഗരമാണ് ജില്ലാ ആസ്ഥാനം.
ജനസംഖ്യ
2001 സെൻസസ് പ്രകാരം ജനസംഖ്യ 1,488,839 ആണ്, 22.18% ജനങ്ങൾ നഗരങ്ങളിൽ വസിക്കുന്നു. .സാക്ഷരത 76.89%
പ്രധാന വ്യക്തിത്വങ്ങൾ
എം. കരുണാനിധി
ഇന്ത്യയിലെ ജൈവവൈവിധ്യം
ലോകത്തിലെ 17 മഹാ ജൈവവൈവിധ്യ കേന്ദ്രങ്ങളിലൊന്നാണ് ഇന്ത്യ. ആഗോളമായുള്ളതിൽ 7 മുതൽ 8 വരെ ശതമാനം സസ്യജാലസമ്പത്ത് ഇന്ത്യയിൽ കാണപ്പെടുന്നു. 900 മീറ്റർ മുതൽ 8000 മീറ്റർ വരെ ഉയരത്തിലുള്ള മലനിരകൾ ഇന്ത്യയിലുണ്ട്. കൂടാതെ മരുഭൂമി, താഴ്വരകൾ, പീഠഭൂമികൾ, സമുദ്രതീരങ്ങൾ തുടങ്ങിയവയെല്ലാം ഭാരതത്തിന്റെ ജൈവവൈവിധ്യത്തെ പോഷിപ്പിക്കുന്നു.
ജൈവവൈവിധ്യത്തെ അടിസ്ഥാനമാക്കി ഇന്ത്യയെ പത്തു ജൈവഭൂമിശാസ്ത്രമേഖലകളാക്കി (Biogeographic Zones) തരം തിരിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയുടെ ഭൂമിശാസ്ത്രം വർഗ്ഗം:ഇന്ത്യയിലെ ജൈവവൈവിധ്യ മേഖലകൾ
ഇന്ത്യൻ ഭക്ഷണ‌ഉപദംശങ്ങളുടെ പട്ടിക
ഇന്ത്യൻ ഭക്ഷണ വിഭവങ്ങളിൽ ഉപയോഗിക്കുന്ന പ്രധാന ഉപദംശങ്ങളുടെ പട്ടിക താഴെക്കൊടുക്കുന്നു.
മുതുകുളം രാഘവൻപിള്ള
ജീവിതരേഖ
ആലപ്പുഴ ജില്ലയിലെ മുതുകുളം എന്ന ഗ്രാമത്തിൽ വേലുപ്പിള്ളയുടെയും കാർത്ത്യാനിയമ്മയുടെയും മകനായാണ് മുതുകുളം രാഘവൻപിള്ള ജനിച്ചത്.(ജ:1900-മ:1979 ആഗസ്റ്റ് 7) അമ്മാവനും കവിയുമായ യയാതി വേലുപ്പിള്ളയിൽ നിന്ന് പ്രചോദിതനായാണ് രാഘവൻപിള്ള സാഹിത്യരംഗത്തേക്ക് പ്രവേശിച്ചത്. ബാലൻ, ജ്ഞാനാംബിക എന്നീ മലയാളത്തിലെ ആദ്യ രണ്ട് ശബ്ദചിത്രങ്ങളുടെയും ആദ്യ ഹിറ്റ് ചിത്രമായ ജീവിത നൗകയുടെയും ഉൾപ്പെടെ പത്തിലേറെ ചലച്ചിത്രങ്ങളുടെ തിരക്കഥയും സംഭാഷണവും രചിച്ചത് അദ്ദേഹമാണ്. ഇക്കാരണത്താൽ തന്നെ മലയാളസിനിമയുടെ അക്ഷരഗുരു എന്നാണ് അദ്ദേഹം അറിയപ്പെടുന്നത്. 150-ൽ പരം മലയാളചലച്ചിത്രങ്ങളിൽ അഭിനയിച്ചിട്ടുള്ള രാഘവൻപിള്ള തിരക്കഥാരചനയ്ക്ക് പുറമെ അമ്പതിൽപ്പരം നാടകങ്ങളുടെയും താടകപരിണയം എന്ന കഥകളിയുടെയും രചന നിർവ്വഹിച്ചിട്ടുണ്ട്. മുതുകുളത്തിന്റെ അന്ത്യം മദ്രാസ്സിലെ ഒരു ആശുപത്രിയിൽ വച്ചായിരുന്നു.
പുറത്തേക്കുള്ള കണ്ണികൾ
വർഗ്ഗം:1900-ൽ ജനിച്ചവർ വർഗ്ഗം:1979-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മലയാളനാടകകൃത്തുക്കൾ വർഗ്ഗം:മലയാളചലച്ചിത്രതിരക്കഥാകൃത്തുക്കൾ വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളകവികൾ
എക്കിഡ്ന
മുട്ടയിടുന്ന ഒരു സസ്തനിയാണ് എക്കിഡ്ന (Echidnas). ഇതിനെ മുള്ളുള്ള ഉറുമ്പുതീനി (spiny anteaters) എന്നും വിളിക്കാറുണ്ട്. ടാച്ചിഗ്ലോസിഡേ കുടുംബത്തിൽ മോണോട്രീം ഓർഡറിൽപ്പെടുന്നതാണിത്. നാല് സ്പീഷീസിൽപ്പെടുന്ന എക്കിഡ്നകളും പ്ലാറ്റിപ്പസും മാത്രമേ മുട്ടയിടുന്ന സസ്തനികളായിട്ടുള്ളു. എക്കിഡ്ന, ഉറുമ്പുകളേയും ചിതലുകളേയും ഭക്ഷിക്കാറുണ്ടെങ്കിലും ഇവയ്ക്ക് അമേരിക്കൻ വാസിയായ യഥാർത്ഥ യഥാർത്ഥ ഉറുമ്പുതീനികളുമായി വലിയ ബന്ധമില്ല. ഇരയെ മണ്ണിൽ നിന്നും വലിച്ചെടുക്കുന്നതിനും അതേ സമയം തന്നെ അക്രമണത്തെ ചെറുക്കുന്നതിനും ശക്തമായ മുൻകാലുകൾ ഉപയോഗിക്കുന്നു. ആസ്ത്രേലിയ, ന്യൂഗിനിയ എന്നിവിടങ്ങളിലാണ് എക്കിഡ്ന പ്രധാനമായും കാണപ്പെടുന്നത്. എക്കിഡ്നയുടെ ശരാശരി ആയുസ്സ് 14-16 വർഷമാണ്. പൂർണ്ണവളർച്ചയെത്തിയ പെൺജീവിക്ക് 4.5 കിലോയും അൺജീവിക്ക് 6 കിലോയും ഭാരമുണ്ടാവും ഇരുപത് മുതൽ 50 വരെ ദശലക്ഷം വർഷങ്ങൾക്ക് മുൻപ് എക്കിഡ്നകൾ പരിണമിച്ചുണ്ടായി എന്ന് കരുതപ്പെടുന്നു. ഇവയുടെ പൂർവികർ ജലജീവിതം നയിക്കാൻ കഴിവുള്ളവയായിരുന്നു എന്ന് വിശ്വസിക്കുന്നു. എന്നാൽ, എക്കിഡ്ന കരവാസിയാണ്. എക്കിഡ്നയെ ജീവിക്കുന്നഫോസിൽ എന്ന് വിളിക്കാറുണ്ട്.
പേരിന് പിന്നിൽ
ഗ്രീക്ക് കഥകളിലെ എക്കിഡ്ന (പൗരാണികശാസ്ത്രം)  എന്ന സങ്കൽപത്തിൽ നിന്നാണ് എക്കിഡ്നയ്ക്ക് ഈ പേര് ലഭിച്ചത്. പകുതി ഭാഗം മനുഷ്യരൂപവും ബാക്കി പാമ്പിന്റെ രൂപവുമുള്ള കഥാപാത്രമാണ് കഥയിലെ എക്കിഡ്ന. സസ്തനിയുടേയും ഉരഗത്തിന്റേയും സവിശേഷതകൾ കാണിക്കുന്നതിനാൽ, എക്കിഡ്നയ്ക്ക് ആ പേർ ലഭിച്ചു. "മുള്ളൻപന്നി എന്നതിന്റെ [[ലാറ്റിൻ] പദമായ എക്കിനസ്" എന്ന വാക്കിൽ നിന്നും ഈ വാക്ക് ഉരുത്തിരിഞ്ഞേക്കാം, കാരണം ശരീരത്തിലെ മുള്ളുകൾ പ്രത്യക്ഷപ്പെടുന്നതിന്റെ സാമ്യത കാരണം, പ്രത്യേകിച്ചും ചുരുണ്ടുപോകുമ്പോൾ ഭീഷണിപ്പെടുത്തുമ്പോൾ ഒരു പന്ത്.
വിവരണം
ഇടത്തരം വലിപ്പമുള്ള ജീവിയാണ് എക്കിഡ്ന. ഏകാന്തജീവതം ഇഷ്ടപ്പെടുന്ന സസ്തനിയാണിത്. ശരീരം രോമങ്ങൾ കൊണ്ടും മുള്ളുകൾ കൊണ്ടും മൂടിയിരിക്കുന്നു. ഘടനയിൽ, തെക്കേ അമേരിക്കൻ ഉറുമ്പുതീനിയോടും ഹെഡ്ജ് ഹോഗിനോടും  മുള്ളൻപന്നിയോടും സാദൃശ്യമുണ്ട്. പൊതുവേ, കറുപ്പോ തവിട്ടോ നിറത്തിൽ കാണപ്പെടുന്നു. പിങ്ക് നിറമുള്ള കണ്ണുകളും വെളുത്ത നിറമുള്ള മുള്ളുകളുമുണ്ട്. നീളമുള്ളതും നേർത്തതുമായ തലയുടെ മുൻഭാഗത്താണ് മൂക്കും വായയും. പ്ലാറ്റിപ്പസിനേപ്പോലെ, എക്കിഡ്നയ്ക്കും തലയുടെ മുൻഭാഗത്തായി ഇലക്ട്രോ സംവേദകങ്ങളുണ്ട്. കുറിയതും ശക്തമായതുമായ കാലുകളിൽ വലിയ നഖങ്ങൾ കാണപ്പെടുന്നു. മണ്ണിൽ കുഴികളെടുക്കുന്നതിന് സഹായിക്കത്തക്ക വിധത്തിൽ, പിൻ കാലുകളിലെ നഖങ്ങൾ നീളമുള്ളതും പിന്നിലേക്ക് വളഞ്ഞതുമാണ്.
എക്കിഡ്നയുടെ വായ ചെറുതും പല്ലുകളില്ലാത്ത താടിയോടു കൂടിയതുമാണ്. നീളമുള്ളതും ഒട്ടുന്ന സ്വഭാവത്തോടു കൂടിയതുമായ നാക്കുപയോഗിച്ച് ഇരയെ ശേഖരിക്കുന്നു. തലയുടെ വശങ്ങളിൽ തറന്നിരിക്കുന്ന ചെവികൾ മുള്ളുകൾ കൊണ്ട് പൊതിഞ്ഞിരിക്കുന്നതിനാൽ, പുറമേക്ക് കാണുന്നില്ല ശരീരതാപനില 33 °C. പ്ലാറ്റിപ്പസ് കഴിഞ്ഞാൽ, ഏറ്റവും കഹറഞ്ഞ താപനിലയുള്ള സസ്തനിയാണ് എക്കിഡ്ന.
എക്കിഡ്ന വെളളത്തിൽ നന്നായി നീന്തുന്നു; ആ എക്കിഡ്നകൾ പ്ലാറ്റിപസ് പോലുള്ള പൂർവ്വികരിൽ നിന്നുള്ളവരാണ്.
ആഹാരം
ഉറുമ്പുകളും ചിതലുകളുമാണ് എക്കിഡ്നയുടെ പ്രധാന ആഹാരം. മണ്ണിര, ശലഭങ്ങളുടെ ലാർവ്വ എന്നിവയും ഭക്ഷിക്കുന്നു. നാക്കിലുള്ള മുള്ളുപോലുള്ള സംവിധാനമുപയോഗിച്ച് ഇരയെ പിടിിക്കുന്നു. പല്ലില്ലാത്തതിനാൽ, ഇരയെ നാക്കും വായുടെ കീഴ്ഭാഗവും ഉപയോഗിച്ച് അരച്ച് ഭക്ഷിക്കുന്നു.
ആവാസം
കഠിനമായ താപനില താങ്ങാൻ എക്കിഡ്നയ്ക്ക് സാധിക്കുന്നില്ല. പൊന്തക്കാടുകളിലും വേരുകൾക്കിടയിലും മറ്റും ഇവ ഒളിച്ചു കഴിയുന്നു. അതിനാൽ, ഗുഹകളിലും പാറയിടുക്കുകളിലുമാണ് ഇവയുടെ വാസം. മുയലുകളും മറ്റും നിർമ്മിച്ച മാളങ്ങളിലും ഇവ കഴിയാറുണ്ട്.
പ്രത്യുൽപാദനം
ഇണചേർന്നതിന്റെ ഇരുപത്തിരണ്ടാം ദിവസം പെൺജീവി ഒരു മുട്ട അതിന്റെ ശരീരത്തിൽത്തന്നെയുള്ള ഒരു അറയിൽ നിക്ഷേപിക്കുന്നു. രണ്ട് ഗ്രാം വരെ തൂക്കവും ഒന്നര സെന്റീമീറ്റർ വരെ നീളവുമുള്ളതാണ് മുട്ട. പത്ത് ദിവസത്തിനകം മുട്ട വിരിയുന്നു. പുറത്തു വരുന്ന കുഞ്ഞിനെ പഗിൾ എന്നറിയപ്പെടുന്നു. മാതൃ ശരീരത്തിലെ അറയിൽ 45 മുതൽ 55 വരെ ദിവസങ്ങൾ കഴിയുന്ന ഈ 'ലാർവ - ഭ്രൂണ' അവസ്ഥയിലുള്ള കുഞ്ഞ്, മാതൃ ശരീരത്തിലെ പാൽ ദ്വാരങ്ങളിൽ നിന്നു ലഭിക്കുന്ന പാൽ കുടിക്കുന്നു. എക്കിഡ്‌നയിൽ മുലക്കണ്ണുകളില്ല. അമ്പത്തഞ്ച് ദിവസങ്ങൾക്ക് ശേഷം, മണ്ണിൽ ഒരു മാളമുണ്ടാക്കി അതിൽ കുഞ്ഞിനെ വളർത്തുന്നു. ഈ പ്രായമാവുമ്പോഴേക്കും കുഞ്ഞിന്റെ ശരീരത്തിൽ രോമങ്ങൾ പ്രത്യക്ഷപ്പെട്ടിരിക്കും അഞ്ച് ദിവസങ്ങളുടെ ഇടവേളയിൽ മാതൃജീവി കുഞ്ഞിനെ പാലൂട്ടുന്നു. ഏഴുമാസത്തോളം പാലൂട്ടും. ഒരു വർഷത്തോളം കാലം 'പഗിൾ' മാതാവിനൊപ്പം കൂട്ടിൽക്കഴിയും. അതിനു ശേഷം കൂട് വിട്ട് പോകുന്നു.
ഭീഷണി
അപകടഭീഷണിയുണ്ടാവുമ്പോൾ എക്കിഡ്ന കുഴികളിൽ മറഞ്ഞിരിക്കുകയോ അതിന് സാധിച്ചില്ലെങ്കിൽ, ഒരു പന്ത് പോലെ ചുരുളുകയോ ചെയ്യുന്നു. ഇത്തിൾപന്നിയുടെ സ്വഭാവത്തിന് സമാനമാണ് ഇത്. കാട്ടുപൂച്ച, നായ്ക്കൾ, ചിലയിനം ഉടുമ്പ് തുടങ്ങിയവ എക്കിഡ്നയുടെ ശത്രുക്കളാണ്. പാമ്പാണ് ഇവയുടെ വംശനാാശത്തിന് ഒരു പ്രധാന കാരണം. മാളങ്ങളിലിറങ്ങി എക്കിഡ്നയുടെ കുഞ്ഞുങ്ങളെ പാമ്പ് പിടിച്ച് ഭക്ഷിക്കുന്നു.
പരിണാമം
ട്രയാസ്സിക് കാലത്താണ് ജീവികൾ ഓവിപാരസ് സ്വഭാവത്തിൽ നിന്നും വിവിപാരസ് ആയി മാറിയതെന്ന് കരുതുന്നു. ന്യൂക്ലിയാർ ജനിതകപഠനവും ഫോസിൽ പഠനവും അടിസ്ഥാനമാക്കി, ഇക്കാര്യത്തിൽ വിഭിന്ന അഭിപ്രായമുണ്ട്. .
ജൈവവർഗ്ഗീകരണം
എക്കിഡ്നനകളെ മൂന്ന് ജീനസുകളായി വർഗ്ഗീകരിച്ചിരിക്കുന്നു.
നന്നുവക്കാട്
പത്തനംതിട്ട പട്ടണത്തിനു സമീപമായി സെന്റ് പീറ്റേഴ്സ് മുക്ക് മുതൽ നന്നുവക്കാട് വരെ ടി.കെ. റോഡ് എന്നറിയപ്പെടുന്ന തിരുവല്ല-കുമ്പഴ സംസ്ഥാന പാതയുടെ ഇരുവശവുമായുള്ള പ്രദേശമാണ് നന്നുവക്കാട്. മുൻപ് ഒരു കാർഷിക മേഖലയായിരുന്ന ഈ പ്രദേശത്ത് പട്ടണത്തിന്റെ വികസനം മൂലം നിരവധി വ്യാപരസ്ഥാപനങ്ങളും ബാങ്കുകളും ഇപ്പോൾ സ്ഥാപിതമായിട്ടുണ്ട്. പത്തനംതിട്ട പട്ടണത്തെ ചുറ്റിയുള്ള റിംഗ് റോഡിന്റെ ഒരു ഭാഗം നന്നുവക്കാട് സെന്റ്.പീറ്റേഴ്സ് മുക്കിലൂടെ കടന്നു പോകുന്നു.
സമീപപ്രദേശങ്ങൾ
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ഉണ്ണിമേനോൻ
തെന്നിന്ത്യൻ ചലച്ചിത്രരംഗത്തെ ഒരു പിന്നണിഗായകനാണ്‌ ഉണ്ണിമേനോൻ എന്ന പേരിലറിയപ്പെടുന്ന നമ്പലാട്ട് നാരായണൻകുട്ടി മേനോൻ (ജനനം: ഡിസംബർ 2 1955). തമിഴ്,തെലുങ്ക്,മലയാളം എന്നീ തെന്നിന്ത്യൻ ഭാഷകളിലായി 500 ൽ പരം ഗാനങ്ങൾ  ആലപിച്ചു. സംഗീതജീവിതത്തിലെ ആദ്യകാലങ്ങളിൽ അധികമൊന്നും അറിയപ്പെടാതിരുന്ന ഉണ്ണിമേനോന്റെ ഗാനാലാപന ജീവിതത്തിൽ വഴിത്തിരിവായത് മണിരത്നത്തിന്റെ 1992 ലെ റോജ എന്ന തമിഴ് ചിത്രത്തിലെ എ.ആർ. റഹ്‌മാൻ സംഗീതം നൽകിയ "പുതു വെള്ളൈ മഴൈ..." എന്ന ഗാനമായിരുന്നു. എ.ആർ. റഹ്മാനുമായി കൂട്ടുചേർന്ന് 'കറുത്തമ്മ'(1994) മുതൽ 'മിൻസാര കനവ്'(1997) ഉൾപ്പെടെ ഏകദേശം 25 ൽ പരം ഗാനങ്ങൾ അദ്ദേഹം ആലപിച്ചിട്ടുണ്ട്.
സംഗീത ജീവിതം
ചെന്നൈലേക്ക് പോയ ഉണ്ണിമേനോൻ ആവടിയിലെ ഹെവി വെഹിക്കിൾ ഫാക്ടറിയിൽ ജോലിചെയ്തു വന്നു. അക്കാലത്ത് തെന്നിന്ത്യയിലെ നിരവധി പ്രമുഖ റെക്കോർഡിംഗ് സ്റ്റുഡിയോകൾ ചെന്നൈ ആസ്ഥാനമായാണ്‌ നിലകൊണ്ടിരുന്നത്. സംഗീതത്തിലുള്ള അദ്ദേഹത്തിന്റെ താല്പര്യം ഈ സ്റ്റുഡിയോകൾ ഇടക്കിടെ സന്ദർശിക്കാനും കെ.ജെ. യേശുദാസ് പോലുള്ള പ്രമുഖരായ കലകാരന്മാരുമായി പരിചയപ്പെടാനും കാരണമായി. വൈകാതെ പ്രഗല്ഭരായ ഗായകരുടെ ട്രാക്ക്പാടാൻ അദ്ദേഹം യോഗ്യതനേടുകയും പിന്നീട് നിരവധി സംഗീതസംഗീതസം‌വിധായകർ തങ്ങളുടെ ഗാനങ്ങൾക്ക്  നിർദ്ദേശിക്കുന്ന ഗായകരിൽ ഒരാളായി  മാറുകയും ചെയ്തു. 1981-ൽ ശ്യാമിന്റെ ഈണത്തിൽ 'ഓളങ്ങൾ താളം തുള്ളുമ്പോൾ' എന്ന ഗാനം ആലപിച്ചുകൊണ്ടാണ് അദ്ദേഹം പിന്നണിഗായകനായി അരങ്ങേറ്റം കുറിച്ചത്. തുടർന്ന് ഒരുപാട് ഗാനങ്ങൾ അദ്ദേഹം ആലപിച്ചിട്ടുണ്ട്.
1980-കളിൽ ഇളയരാജയുടെ 'ഒരു കൈതിയിൻ ഡയറി' പൊലുള്ള വളരെ ചെറിയ ഹിറ്റുകൾ മാത്രമാണ്‌ തമിഴിൽ ഉണ്ണിമേനോനെ തേടിയെത്തിയത്. 1992-ൽ എ.ആർ. റഹ്മാന്റെ സംഗീതത്തിലുള്ള "പുതു വെള്ളൈ മഴൈ.." എന്നു തുടങ്ങുന്ന ഗാനമാലപിക്കാൻ ക്ഷണിക്കപ്പെട്ടതോടെയാണ്‌ ഉണ്ണിമേനോൻ പ്രശസ്തിയിലേക്ക് ഉയർന്നത്. വൻ ഹിറ്റായ ആ ഗാനത്തിനു ശേഷം നിരവധി ഗാനങ്ങൾ അദ്ദേഹം ആലപിച്ചു.
2003-ൽ 'സ്ഥിതി' എന്ന ചിത്രത്തിൽ അഭിനയിക്കുകയും സംഗീതം നൽകുകയും ചെയ്തതുവഴി തന്റെ കലാജീവിതത്തിന്‌ ഒരു പുതിയമാനം നൽകി ഉണ്ണിമേനോൻ. ഈ ചിത്രത്തിലെ ഗാനമാലപിച്ചതും അദ്ദേഹം തന്നെയായിരുന്നു. 2009-ൽ പുറത്തിറങ്ങിയ 'ശരണമന്ത്രം' എന്ന ഭക്തിഗാന ആൽബത്തിലെ മുഖ്യ ഗായകനും ഉണ്ണിമേനോൻ ആണ്‌.
സുശീലയാണ് ഉണ്ണിമേനോന്റെ ഭാര്യ. ഇവർക്ക് അങ്കുർ, ആകാശ് എന്നിങ്ങനെ രണ്ടുമക്കളുണ്ട്.
പുറത്തേക്കുള്ള കണ്ണികൾ
വർഗ്ഗം:1958-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഡിസംബർ 2-ന് ജനിച്ചവർ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
കൊളംബിയ സർവ്വകലാശാല
ന്യൂയോർക്ക് നഗരത്തിൽ സ്ഥിതിചെയ്യുന്ന ഒരു ഐവി ലീഗ് സർവകലാശാലയാണ് കൊളംബിയ സർവ്വകലാശാല (Columbia University ,Columbia; ,Columbia University in the City of New York) 1754-ൽ സ്ഥാപിക്കപ്പെട്ട ഈ സ്വകാര്യ ഗവേഷണസർവകലാശാല ലോകത്തിലെ ഏറ്റവും മികച്ച സർവകലാശാലകളിലൊന്നായി കണക്കാക്കപ്പെടുന്നു.
അമേരിക്കൻ സ്വാതന്ത്ര്യസമരത്തിനു മുൻപേ സ്ഥാപിക്കപ്പെട്ട കൊളോണിയൽ കോളേജുകളിൽ ഒന്നും, അമേരിക്കൻ ഐക്യനാടുകളിലെ അഞ്ചാമത്തെ ഉന്നതവിദ്യാഭ്യാസകേന്ദ്രവുമായ ഇത് ന്യൂയോർക്ക് സംസ്ഥാനത്തിലെ ആദ്യത്തെ കോളേജുമാണ്.
അവലംബം
വർഗ്ഗം:അമേരിക്കൻ ഐക്യനാടുകളിലെ സർവ്വകലാശാലകൾ വർഗ്ഗം:ഐവി ലീഗ്
പ്ലാന്റിബോഡി
ജനിതകമാറ്റത്തിനുവിധേയമായ സസ്യങ്ങൾ രോഗപ്രതിരോധത്തിനായി ഉത്പാദിപ്പിക്കുന്ന പ്രതിദ്രവ്യങ്ങൾ അഥവാ ആന്റിബോഡികൾ ആണ് പ്ലാന്റിബോഡികൾ. സസ്യങ്ങളിൽ ജനിതകരൂപമാറ്റം വരുത്തിയ ജീനുകൾക്കാണ് ഇത്തരത്തിൽ രോഗങ്ങളെ പ്രതിരോധിക്കുന്നതിനുള്ള ശേഷി ലഭിച്ചിട്ടുള്ളത്. 1989 ലാണ് ഇത്തരം പ്ലാന്റിബോഡികൾ നിര‍മ്മിക്കപ്പെട്ടത്. എലികളിൽ പ്രവർത്തിക്കുന്ന ഒരിനം ആന്റിബോഡികളെ ടുബാക്കോ ചെടികളിലേയ്ക്ക് മാറ്റിവച്ചപ്പോഴായിരുന്നു ഇത്. ഇത്തരത്തിൽ സസ്യങ്ങളെ ആന്റിബോഡികൾ നിർമ്മിക്കുന്നതിനുള്ള മാർഗ്ഗമായി ഉപയോഗിക്കാനാവും. രോഗപ്രതിരേധശേഷിയുള്ള പുതിയയ ഇനം സസ്യങ്ങളെ വികസിപ്പിച്ചെടുക്കുന്നതിനും ഇത്തരം കണ്ടെത്തലുകൾ സഹായിക്കുമെന്ന് കരുതപ്പെടുന്നു.
അവലംബം
വർഗ്ഗം:ജനിതകശാസ്ത്രം വർഗ്ഗം:രോഗപ്രതിരോധവ്യവസ്ഥ
ക്ലോറോഗോംഫസ്
മലമുത്തൻ തുമ്പി കുടുംബത്തിൽ കല്ലൻ തുമ്പികളുടെ വിഭാഗത്തിലെ ഒരു ജനുസ്സാണ് ക്ലോറോഗോംഫസ്.
ഈ ജനുസ്സിൽ താഴെപ്പറയുന്നവ ഉൾപ്പെടുന്നു: • Chlorogomphus albomarginatus Karube, 1995
• Chlorogomphus arooni Asahina, 1981
• Chlorogomphus auratus Martin, 1910
• Chlorogomphus brevistigma Oguma, 1926
• Chlorogomphus brittoi Navás, 1934
• Chlorogomphus brunneus Oguma, 1926
• Chlorogomphus daviesi Karube, 2001
• Chlorogomphus fraseri St. Quentin, 1936
• Chlorogomphus gracilis Wilson & Reels, 2001
• Chlorogomphus magnificus Selys, 1854
• Chlorogomphus miyashitai Karube, 1995
• Chlorogomphus mortoni Fraser, 1936
• Chlorogomphus okinawensis Ishida, 1964
• Chlorogomphus papilio Ris, 1927
• Chlorogomphus preciosus (Fraser, 1924)
• Chlorogomphus risi Chen, 1950
• Chlorogomphus sachiyoae Karube, 1995
• Chlorogomphus schmidti Asahina, 1986
• Chlorogomphus speciosus (Selys, 1891)
• Chlorogomphus splendidus (Selys, 1878)
• Chlorogomphus takakuwai Karube, 1995
• Chlorogomphus usudai Ishida, 1996
• Chlorogomphus vietnamensis Asahina, 1969
• Chlorogomphus xanthoptera (Fraser, 1919)
• Chlorogomphus yokoii Karube, 1995
• Chlorogomphus yoshihiroi Karube, 1994
അവലംബം
വർഗ്ഗം:കല്ലൻതുമ്പികൾ
പോർട്രെയ്റ്റ് ഓഫ് ബിയാട്രിസ് സെൻസി (ഗ്വിഡോ റെനി)
വിവരണം
ഈ ചിത്രത്തിന്റെ രചയിതാവിനെ മുമ്പ് വളരെയധികം ചർച്ച ചെയ്യപ്പെട്ടിരുന്നു. മുമ്പത്തെ പല വിമർശകരും ഈ ചിത്രത്തെ എലിസബറ്റ സിറാനിയുടേതാണെന്ന് വാദിക്കുകയും ഈ ചിത്രം പതിനേഴാം നൂറ്റാണ്ടിലെ ഫെമിനിസ്റ്റിന്റെ പ്രസ്താവനയായി വർഗ്ഗീകരിക്കുകയും ചെയ്തു. ഒരു റോമൻ സിബിലിന്റെ അല്ലെങ്കിൽ ഒരുപക്ഷേ ഒരു കന്യകയുടെ വെളുത്ത വസ്ത്രത്തിൽ സഹതാപം തോന്നുന്നവിധത്തിൽ അവളെ ചിത്രീകരിച്ചിരിക്കുന്നു. അവൾ പിന്നിലേക്ക് ഒരു കോണിൽ വിഷാദാവസ്ഥയിലേക്ക് നോക്കുന്നു. കർദിനാൾ അസ്കാനിയോ കൊളോണയ്ക്കായി അദ്ദേഹം ഈ ചിത്രം വരച്ചതായി പുരാവൃത്തം പറയുന്നു. സ്റ്റെൻ‌ഹാൽ, പേഴ്സി ഷെല്ലി, ഡുമാസ്, അർട്ടാഡ്, ഗ്വെറാസി എന്നിവരുൾപ്പെടെ നിരവധി റൊമാന്റിക് കലാകാരന്മാർക്ക് ഈ ചിത്രം പ്രചോദനമായി. കർത്തൃത്വത്തെക്കുറിച്ചും അതിന്റെ സ്വാധീനത്തെക്കുറിച്ചും ഉള്ള സംവാദങ്ങൾ സൃഷ്ടിയെപ്പോലെ തന്നെ രസകരമാണ്. വസ്തുതാപരമായ ഡോക്യുമെന്റേഷൻ ഇല്ലാത്ത പാരമ്പര്യങ്ങൾ, വധശിക്ഷയുടെ തലേദിവസം റെനി അവളുടെ സെല്ലിൽ പ്രവേശിച്ചു. അല്ലെങ്കിൽ അവളെ സ്കാർഫോൾഡിലേക്കുള്ള വഴിയിൽ കണ്ടു. മറ്റുള്ള അഭിപ്രായങ്ങളിൽ അദ്ദേഹം ആ സമയത്ത് റോമിൽ പോലും ഉണ്ടായിരുന്നില്ല. ആദ്യകാല ബാർബെറിനി കാറ്റലോഗ് പറയുന്നത്, ഒരു അജ്ഞാത ചിത്രകാരൻ സെൻസിയെന്ന പെൺകുട്ടിയെ ചിത്രീകരിക്കുന്നു. പിന്നീട് വരച്ച ചിത്രമാണ് റെനിയുടേതാണെന്ന് ആരോപിക്കപ്പെടുന്നത്.
ബിയാട്രിസ് സെൻസി തന്റെ പിതാവായിരുന്ന കൌണ്ട് ഫ്രാൻസെസ്കോ സെൻസിയെ കൊലപ്പെടുത്തിയ ഒരു റോമൻ കുലീന യുവതിയായിരുന്നു. തുടർന്ന് റോമിൽ നടന്ന കൊലപാതക വിചാരണ അവളെക്കുറിച്ച് നിലനിൽക്കുന്ന ഒരു ഇതിഹാസത്തിന് തുടക്കമിട്ടു. കുറ്റം ചുമത്തപ്പെട്ട അവളെ 1599-ൽ ശിരഛേദം ചെയ്തു. എർസിലിയ സാന്റാക്രോസിന്റെയും അക്രമാസക്തനും വിഷയാസക്തനുമായ കൌണ്ട് ഫ്രാൻസെസ്കോ സെൻസിയുടെയും പുത്രിയായിരുന്നു ബിയാട്രിസ്. ബിയാട്രീസിന് ഏഴു വയസ്സുള്ളപ്പോൾ മാതാവ് മരണമടയുകയും (ജൂൺ 1584); ബിയാട്രീസിനെയും മൂത്ത സഹോദരി അന്റോണിനയെയും റോമിലെ കൊളോണ ജില്ലയിലെ ഫ്രാൻസിസ്കൻ കന്യാസ്ത്രീകൾക്കായുള്ള സാന്താ ക്രോസ് എ മോണ്ടെസിറ്റോറിയോ എന്ന ചെറിയ മഠത്തിലേക്ക് അയക്കുകയും ചെയ്തു. ഇതിഹാസത്തിലേക്ക് നയിച്ച ചരിത്രവിവരങ്ങൾ അനുസരിച്ച്, ഫ്രാൻസെസ്കോ സെൻസി തന്റെ ആദ്യ ഭാര്യ എർസിലിയ സാന്താ ക്രോസിനെയും മക്കളെയും അധിക്ഷേപിക്കുകയും ബിയാട്രീസിനെ ഒന്നിലധികം തവണ ബലാത്സംഗം ചെയ്യുകയും അങ്ങനെ വ്യഭിചാരത്തിൽ കുറ്റക്കാരനാവുകയും ചെയ്തു. മറ്റ് കുറ്റങ്ങൾക്ക് ജയിലിലടയ്ക്കപ്പെട്ടു, എന്നാൽ അദ്ദേഹത്തിന്റെ മാന്യമായ പദവി കാരണം നേരത്തെ മോചിതനായി. പതിവ് പോലെ മോശമായി പെരുമാറിയതിനെക്കുറിച്ച് ബിയാട്രിസ് അധികാരികളെ അറിയിക്കാൻ ശ്രമിച്ചു. പക്ഷേ ഒന്നും സംഭവിച്ചില്ല. റോമിലെ പലർക്കും അവളുടെ പിതാവ് എങ്ങനെയുള്ള ആളാണെന്ന് അറിയാമായിരുന്നു. തന്റെ മകൾ തന്നെക്കുറിച്ച് പരാതി അറിയിച്ചതായി അറിഞ്ഞപ്പോൾ, ലാ പെട്രെല്ല ഡെൽ സാൾട്ടോയിലെ കുടുംബത്തിന്റെ കോട്ടയിൽ താമസിക്കാൻ ബിയാട്രീസിനെയും ലൂക്രെസിയയെയും റോമിൽ നിന്ന് അയച്ചു.
ചിത്രകാരനെക്കുറിച്ച്
ബറോക്ക് കാലഘട്ടത്തിലെ ഒരു ഇറ്റാലിയൻ ചിത്രകാരനായിരുന്നു ഗൈഡോ റെനി അദ്ദേഹം പ്രാഥമികമായി മതപരമായ ചിത്രങ്ങളും മാത്രമല്ല പുരാണ, സാങ്കൽപ്പിക വിഷയങ്ങളും വരച്ചു. റോം, നേപ്പിൾസ്, ജന്മനാടായ ബൊലോഗ്ന എന്നിവിടങ്ങളിൽ സജീവമായിരുന്ന അദ്ദേഹം കാരാച്ചിയുടെ സ്വാധീനത്തിൽ ഉയർന്നുവന്ന ബൊലോഗ്നീസ് സ്കൂളിലെ പ്രമുഖ വ്യക്തിയായി.
അവലംബം
വർഗ്ഗം:സ്ത്രീകളുടെ ചിത്രങ്ങൾ
പേയ്പാൽ
ആഗോളമായി ഒരു ഓൺലൈൻ പേയ്‌മെന്റ് സംവിധാനം നടത്തുന്ന ഒരു അമേരിക്കൻ കമ്പനിയാണ് പേപാൽ ഹോൾഡിംഗ്സ് ഇങ്ക്, ഇത് പേയ്പാൽ എന്ന ചുരുക്കപ്പേരിൽ അറിയപ്പെടുന്നു. ഓൺലൈൻ പണ കൈമാറ്റത്തെ പിന്തുണയ്ക്കുകയും പരമ്പരാഗത പേപ്പർ രീതികളായ ചെക്കുകൾ, മണി ഓർഡറുകൾ എന്നിവയ്ക്ക് ഇലക്ട്രോണിക് ബദലായി പ്രവർത്തിക്കുകയും ചെയ്യുന്നു.
ബാങ്ക് അക്കൌണ്ടിലൂടെയോ അല്ലെങ്കിൽ ക്രഡിറ്റ് കാർ‍ഡ് വഴിയോ പണം സ്വീകരിച്ചാണ് പണംകൈമാറ്റം ചെയ്യുന്നതും പണമൊടുക്കുന്നതും. പേയ്പാൽ സ്വീകർത്താവിന്‌ പേയ്പാലിൽ തങ്ങളുടേതായ നിക്ഷേപ അക്കൗണ്ട് സ്ഥാപിച്ചുകൊണ്ട് ചെക്കിന്‌ അപേക്ഷിക്കുകയോ അതല്ലെങ്കിൽ തങ്ങളുടെ ബാങ്കിലേക്ക് പണം മാറ്റം(transfer) ചെയ്യുന്നതിനോ അപേക്ഷിക്കാം. ലോകവ്യാപകമായി ഇ-കൊമേഴ്സ് സൗകര്യമൊരുക്കി പണമിടപാടുകളിൽ മദ്ധ്യസ്ഥ സേവനം നടത്തുന്നതിന്റെ ഒരു ഉദാഹരണമാണ്‌ പേയ്പാൽ.
സൗകര്യങ്ങൾ
ഓൺലൈൻ വ്യാപാരികൾക്കും,ലേല സൈറ്റുകൾക്കും മറ്റു തരത്തിലുള്ള വ്യാപാരികൾക്കും പണമൊടുക്കുന്നതിനും സ്വീകരിക്കുന്നതിനുമുള്ള പ്രക്രിയയാണ്‌ പേയ്പാൽ നടത്തുന്നത്. ഈ സേവനത്തിനു അവർ ഒരു തുകയും സേവനസ്വീകർത്താവിന്റെ പേരിൽ ചുമത്തുന്നു.
ഉപയോഗിക്കുന്ന കറൻസി,പണമൊടുക്കലിന്‌ സ്വീകരിക്കുന്ന രീതി,പണമയക്കുന്ന ആളുടെ രാജ്യം,പണം സ്വീകരിക്കുന്ന ആളുടെ രാജ്യം,അയക്കുന്ന തുക,സ്വീകർത്താവിന്റെ അക്കൗണ്ട് തരം എന്നീ ഘടകങ്ങളെ ആശ്രയിച്ചാണ്‌ ചുമത്തപ്പെടുന്ന തുക നിശ്ചയിക്കപ്പെടുന്നത്. കൂടാതെ പേപാലിലൂടെ ക്രഡിറ്റ് കാർഡ് വഴി ഇ-ബെ സാധനങ്ങൾ വാങ്ങുമ്പോഴും വിദേശ പണമിടപാട് തുക (foreign transaction fee) എന്ന പേരിൽ ഒരു തുക ചുമത്തപ്പെടുന്നു. വില്പനക്കാരൻ മറ്റൊരു രാജ്യത്താവുമ്പോൾ ക്രെഡിറ്റ് കാർഡ് നൽകിയവർ (issuers)ക്ക് വില്പനക്കാരന്റെ രാജ്യമേതെന്ന വിവരം യാന്ത്രികമായി നൽകപ്പെടും.
2002,ഒക്ടോബർ 3 ന്‌ പേപാൽ ഇ-ബെയുടെ ഒരു ഉപസ്ഥാപനമായി മാറി. പേപാലിന്റെ കോർപറേറ്റ് ആസ്ഥാനം അമേരിക്കൻ ഐക്യനാടുകളിലെ കാലിഫോർണിയയിൽ പെടുന്ന സാൻ ജോസിലാണ്‌. അമേരിക്കയിലെ പല സ്ഥലങ്ങളിലും ചെന്നൈ,ഡബ്ലിൻ,ബെർലിൻ,ടെൽ അവീവ് എന്നീ സ്ഥലങ്ങളിലും പേപാലിന്‌ ശ്രദ്ധേയമായ പ്രവർത്തനങ്ങളുണ്ട്. 2007 ജൂലൈ മുതൽ ലക്സ്ംബർഗ് ആസ്ഥാനമായുള്ള ഒരു ബാങ്കായും പേപാൽ പ്രവർ‍ത്തിക്കുന്നു. thumb|220px|right|ക്രെഡിറ്റ് കാർഡ് സ്വൈപ്പിങ് മെഷീൻ
ഇന്ത്യയിലെ നിയന്ത്രണം
റിസർവ് ബാങ്കിന്റെ പുതിയ നിർദ്ദേശപ്രകാരം 2011 മാർച്ച് മുതൽ പേപാലിന് ഇന്ത്യയിൽ കൂടുതൽ നിയന്ത്രണം ഏർപ്പെടുത്തും. ഇതുമൂലം പാൻ കാർഡ് സൗകര്യം ഉള്ളവർക്കു മാത്രമേ പായ്പാലിൽ പണമിടപാടു നടത്താൻ കഴിയൂ. കൂടാതെ ഇനി മുതൽ 500 ഡോളറിൽ കൂടുതൽ തുക പേയ്പാൽ വഴി അയക്കുവാനോ സ്വീകരിക്കുവാനോ സാധിക്കില്ല. ഈ മാർഗ്ഗം ഉപയോഗിച്ച് സാധനങ്ങൾ വാങ്ങുന്നതിനും നിയന്ത്രണമേർപ്പെടുത്തും. ഈ മാർഗ്ഗത്തിലൂടെ കച്ചവടക്കാർ വിദേശനാണ്യ വിനിമയ, ആദായനികുതി നിയമങ്ങൾ പാലിക്കാതെ വൻതോതിൽ ഇടപാടുകൾ നടത്തുന്നതു മൂലമാണ് റിസർവ് ബാങ്ക് ഈ നിയന്ത്രണമേർപ്പെടുത്തുന്നത്.
പുറം കണ്ണികൾ
വർഗ്ഗം:ഇ കൊമേഴ്സ്
മാക്കാംകുന്ന്
പോസ്റ്റ് ഓഫീസ്
മാക്കംകുന്ന് പി.ഓ - 689645
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ഗ്രീൻ കമ്പ്യൂട്ടിങ്
പ്രകൃതിയുടെ സുസ്ഥിരതക്ക് അനുയോജ്യമായ കമ്പ്യൂട്ടർ ഉപയോഗമാണ് ഗ്രീൻ കംപ്യുട്ടിംഗ്. കമ്പ്യൂട്ടറുകളുടേയും അനുബന്ധോപകരണങ്ങളുടേയും കാര്യക്ഷമവും ഫലപ്രദവുമായ നിർമ്മാണം, ഉപയോഗം, നിർമാർജ്ജനം എന്നിവയേക്കുറിച്ചുള്ള പഠനവും അവയുടെ പ്രയോഗവുമാണ് ഗ്രീൻ കമ്പ്യൂട്ടിങ്.
തുടക്കം
thumb|എനർജി സ്റ്റാർ ലോഗോ|100px പ്രകടമായ രീതിയിൽ ആദ്യമായി ഗ്രീൻ കംപ്യുട്ടിംഗ് ആശയം ആവിർഭവിച്ചത് "എനർജി സ്റ്റാർ" പ്രോഗ്രാമിലൂടെയാണ്. ഊർജ്ജ ഉപയോഗം കുറക്കുന്നതോടൊപ്പം കാര്യക്ഷമത വർദ്ധിപ്പിക്കുവാനും ഉതകുന്നതായി കംപ്യുട്ടിംഗ്/ഇലക്ട്രോണിക് പ്രോഡക്റ്റുകളിൽ കമ്പനികൾ തന്നെ സ്വമേധയാ നൽകിവന്ന പ്രതീകാത്മകമായ ഒരു ലേബൽ ആണ് "എനർജി സ്റ്റാർ" ലോഗോ. കംപ്യൂട്ടർ മോണിറ്ററുകളിലും ടെലിവിഷൻ സെറ്റുകളിലും സ്ലീപ്പ് മോഡ്-സ്റ്റാന്റ് ബൈ മോഡ് എന്നിവ, ഒരു നിശ്ചിത സമയം ഉപയോക്താവ് ഒരു പ്രവർത്തനവും നടത്തുന്നില്ലെങ്കിൽ എനർജി സേവ് മോഡിലേയ്ക്ക് തനിയെ നീങ്ങുന്ന പ്രക്രിയ വളരെ മുൻബ് തന്നെ ഡിവൈസുകളിൽ ലഭ്യമാണ്.
നിലവിൽ
ആവശ്യമില്ലാത്തപ്പോൾ മോണിറ്റർ ഓഫ് ചെയ്യുക, സി.ആർ.ടി മോണിറ്ററുകൾക്ക് പകരം എൽ.സി.ഡി മോണിറ്ററുകൾ കൂടുതലായി ഉപയോഗിക്കുക, സെർവ്വർ വെർച്യലൈസേഷൻ പ്രയോഗത്തിലാക്കുക, കൂടുതൽ കര്യക്ഷമതയും ശബ്ദരഹിതവുമായ കൂളിംഗ് സിസ്റ്റം ഉപയോഗിക്കുക തുടങ്ങിയവയാണ് നിലവിൽ നിലനിൽകുന്ന ഗ്രീൻ കംപ്യൂട്ടിംഗ് പ്രവർത്തനങ്ങൾ.
ലോകത്തെ നിലവിലെ 5 ശതമാനത്തോളം കാർബൺ മലിനീകരണം ഉണ്ടാകുന്നത് കമ്പ്യൂട്ടർ മൂലമാണ്.നിലവിൽ ഉള്ളതിനേക്കാൾ ഊർജ്ജം കുറച്ചു ഉപയോഗിച്ച് കൂടുതൽ മികവോടെ പ്രവർത്തിക്കുന്ന കമ്പ്യൂട്ടർ അനുബന്ധ ഉപകരണങ്ങൾ നാനോ ടെക്നോളജിയുടെ സഹായത്തോടെ നിർമ്മിക്കാനുള്ള ശ്രമങ്ങളും നടന്നു വരുന്നു.
വർഗ്ഗം:കമ്പ്യൂട്ടിങ്ങ്‌ വർഗ്ഗം:ഹരിത സാങ്കേതികവിദ്യ
നാട്ടുവേലിനീലി
പുറം കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ജസ്റ്റിസ് നാരായണക്കുറുപ്പ് കമ്മീഷൻ
കണ്ടെത്തലുകളും നിർദ്ദേശങ്ങളും
ജലഗതാഗത വകുപ്പിന്റെ ഭാഗത്ത് നിന്ന് ഗുരുതരമായ അനാസ്ഥയുണ്ടായതായി റിപ്പോർട്ടിൽ പരാമർശിക്കപ്പെടുന്നുണ്ട്. നേരാനേരങ്ങളിൽ ബോട്ടുകൾക്ക് അറ്റകുറ്റപ്പണികൾ നല്കിയില്ലെന്നതും ബോട്ടുകളുടെ സുരക്ഷാപരിശോധനകൾ നടത്തിയില്ലെന്നതും കുമരകം ബോട്ടപകടത്തിന് കാരണമായി കമ്മിഷൻ ചൂണ്ടിക്കാട്ടുന്നു. അപകടസമയത്ത് ബോട്ടിൽ കൂടുതൽ ഭാരം കയറ്റിയിരുന്നതായും കമ്മിഷൻ പറയുന്നു.
മരണമടഞ്ഞവരുടെ 29 പേരുടെ ആശ്രിതർക്കായി 91,61,000 രൂപ നഷ്ടപരിഹാരം നൽകാൻ നിർദ്ദേശവും റിപ്പോർട്ടിൽ ഉൾപ്പെട്ടിരുന്നു. മരിച്ചവരുടെ പ്രായവും വിദ്യാഭ്യാസ യോഗ്യതയും മറ്റും കണക്കിലെടുത്താണ് കമ്മീഷൻ നഷ്ടപരിഹാരത്തുക നിശ്ചയിച്ചത്. 1.48 ലക്ഷം രൂപ മുതൽ 9.53 ലക്ഷം രൂപ വരെയാണ് നഷ്ടപരിഹാരം നല്കാൻ കമ്മിഷൻ നിർദ്ദേശിച്ചിരിക്കുന്നത്. അപകടത്തിൽ മരിച്ച ശിവരാജൻ എന്നയാളുടെ ബന്ധുക്കൾക്കാണ് 9.53 ലക്ഷം രൂപ നല്കാൻ നിർദ്ദേശിച്ചിരിക്കുന്നത്. ഇതാണ് ഏറ്റവും കൂടിയ നഷ്ടപരിഹാരത്തുക. ജലഗതാഗത വകുപ്പിന്റെ എല്ലാ യാത്രാബോട്ടുകൾക്കും ഇൻഷുറൻസ് പരിരക്ഷ വേണമെന്ന നിർദ്ദേശവും റിപ്പോർട്ടിൽ ഉൾപ്പെട്ടിരുന്നു.
പച്ചക്കറിവളം
ഉപയോഗശൂന്യമായ പച്ചക്കറികൾ പഴങ്ങൾ എന്നിവ ചേർത്ത് നിർമ്മിക്കാവുന്ന ഒരു നാടൻ ജൈവവളക്കൂട്ടാണ് പച്ചക്കറിവളം. അടിവളമായി ഉപയോഗിക്കുന്നതിനാൽ മണ്ണിന്റെ പോഷകദായകശേഷി വർദ്ധിപ്പിക്കുകയും മണ്ണിലെ സൂക്ഷ്മജീവികളുടെ എണ്ണം കൂട്ടി സസ്യങ്ങൾക്ക് നല്ല വളർച്ചയും നൽകുന്നു.
തയ്യാറാക്കുന്ന വിധം
പഴങ്ങളും പച്ചക്കറികളും ചെറിയ കഷണങ്ങളാക്കി മൺകലത്തിലോ തൊട്ടിയിലോ ഇട്ട് ചെറുപയർ പൊടിയോ ഉഴുന്നു പൊടിയോ ചേർത്ത് നല്ലതുപോലെ ഇളക്കി യോജിപ്പിക്കുന്നു. ഈ മിശ്രിതത്തിലേക്ക് ശർക്കര കലക്കിയ വെള്ളം അരിച്ച് ഒഴിച്ച് നല്ലതുപോലെ കലക്കുന്നു. അതിനു ശേഷം മുട്ട പൊട്ടിച്ച് സാവധാനം ഈ ലായനിയിലേക്ക് ഒഴിക്കുന്നു. ഇളക്കം തട്ടാതെ വായ്ഭാഗം മൂടിക്കെട്ടി രണ്ടാച്ചയ്ക്കു ശേഷം എടുത്ത് ഇളക്കി വെള്ളത്തിൽ നേർപ്പിച്ച് ഉപയോഗിക്കാവുന്നതാണ്.
അവലംബം
വർഗ്ഗം:വളങ്ങൾ
പുതുക്കോട്ട ജില്ല
തെക്കേ ഇന്ത്യൻ സംസ്ഥാനമായ തമിഴ്നാട്ടിലെ ഒരു ജില്ലയാണ് പുതുക്കോട്ട ജില്ല (തമിഴ് : புதுக்கோட்டை மாவட்டம்) .പുതുക്കോട്ട നഗരമാണ് ഈ ജില്ലയുടെ ആസ്ഥാനം.പുതുഗൈ എന്നും ഈ ജില്ല അറിയപ്പെടുന്നു.പുതുക്കോട്ടയുടെ കിഴക്കും വടക്ക് കിഴക്കായും തഞ്ചാവൂർ ജില്ലയും തെക്ക് പടിഞ്ഞാറായി രാമനാഥപുരം, ശിവഗംഗ ജില്ലകളും പടിഞ്ഞാറും വടക്ക് പടിഞ്ഞാറയും തിരുച്ചിറപ്പള്ളി ജില്ലയും സ്ഥിതി ചെയ്യുന്നു. ജില്ലാ വിസ്തീർണം :4663 ചതുരശ്ര കിലോമീറ്റർ.39 കിലോമീറ്റർ തീരാദേശമുള്ള ഒരു ജില്ലയാണ് പുതുക്കോട്ട. 2001 സെൻസസ് പ്രകാരം ജനസംഖ്യ 1,459,601 ആണ്
അവലംബം
വർഗ്ഗം:തമിഴ്‌നാട്ടിലെ ജില്ലകൾ വർഗ്ഗം:തമിഴ്‌നാട്ടിലെ തീരദേശജില്ലകൾ
സദ്രത്നമാല
1819-ൽ കേരള സ്കൂൾ ഓഫ് മാത്തമാറ്റിക്സിലെ ജ്യോതിശാസ്ത്രജ്ഞനും ഗണിതശാസ്ത്രജ്ഞനുമായ ശങ്കര വർമ്മൻ രചിച്ച സംസ്കൃതത്തിലെ ജ്യോതിശാസ്ത്ര-ഗണിതശാസ്ത്രഗ്രന്ഥമാണ് സദ്രത്നമാല. പാശ്ചാത്യ ഗണിതശാസ്ത്രവും ജ്യോതിശാസ്ത്രവും ഇന്ത്യയിൽ അവതരിപ്പിക്കപ്പെട്ട ഒരു കാലഘട്ടത്തിലാണ് പുസ്തകം എഴുതിയതെങ്കിലും കേരള വിദ്യാലയത്തിലെ ഗണിതശാസ്ത്രജ്ഞർ പിന്തുടരുന്ന പരമ്പരാഗത ശൈലിയിലാണ് ഇത് രചിച്ചിരിക്കുന്നത്. ശങ്കര വർമ്മൻ മലയാളത്തിൽ പുസ്തകത്തെക്കുറിച്ച് വിശദമായ വ്യാഖ്യാനവും എഴുതിയിട്ടുണ്ട്.
കേരള സ്കൂൾ ഓഫ് മാത്തമാറ്റിക്‌സിന്റെ നേട്ടങ്ങളെക്കുറിച്ച് സി. എം. വിഷ് എഴുതിയ പ്രബന്ധത്തിൽ ഉദ്ധരിച്ച പുസ്തകങ്ങളിലൊന്നാണ് സദ്രത്നമാല. 1834 ൽ റോയൽ ഏഷ്യാറ്റിക് സൊസൈറ്റി ഓഫ് ഗ്രേറ്റ് ബ്രിട്ടനിലെയും അയർലണ്ടിലെയും ഇടപാടുകളിൽ പ്രസിദ്ധീകരിച്ച ഈ പ്രബന്ധം കേരള ഗണിതശാസ്ത്രജ്ഞരുടെ നേട്ടങ്ങൾ പാശ്ചാത്യ ഗണിതശാസ്ത്ര സ്കോളർഷിപ്പിന്റെ ശ്രദ്ധയിൽപ്പെടുത്താനുള്ള ആദ്യ ശ്രമമായിരുന്നു.
അവലംബം
വർഗ്ഗം:ജ്യോതിശാസ്ത്ര പുസ്തകങ്ങൾ
ഗാന്ധി (നാടകം)
സച്ചിദാനന്ദൻ രചിച്ച നാടകമാണ് ഗാന്ധി. 1998-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. .
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളനാടകകൃതികൾ
സിൽഹാരാ രാജവംശം
ഇന്നത്തെ മുംബൈ നഗരവും കൊങ്കൺ പ്രദേശങ്ങളും ഭരിച്ചിരുന്ന ഒരു രാജവംശമായിരുന്നു സിൽഹാരാ രാജവംശം. ക്രി.വ. 8 മുതൽ 13-ആം നൂറ്റാണ്ട് വരെയായിരുന്നു ഇവരുടെ ഭരണകാലം. ഈ രാജവംശത്തിന്റെ മൂന്ന് ശാഖകൾ ഉത്തര കൊങ്കൺ (ഇന്നത്തെ മുംബൈ, താനെ, റായ്ഗഡ് ജില്ലകൾ), ദക്ഷിണ കൊങ്കൺ, കോലാപ്പൂർ (ഇന്നത്തെ സത്താറ-കോലാപ്പൂർ ജില്ലകൾ) എന്നീ പ്രദേശങ്ങൾ ഭരിച്ചു.
ചരിത്രം
ഡെക്കാൺ പ്രദേശം രാഷ്ട്രകൂടരുടെ അധീനതയിലായിരുന്ന കാലത്താണ് സിൽഹാരാ രാജവംശത്തിന്റെ തുടക്കം. ക്രി.വ. 800-നോടടുത്ത് രാഷ്ട്രകൂടരാജാവായിരുന്ന ഗോവിന്ദ രണ്ടാമൻ ഉത്തര കൊങ്കൺ മേഖലയുടെ ഭരണം കപർദിൻ ഒന്നാമനെ ഏൽപ്പിച്ചു. പുരി (ഇന്നത്തെ രാജാപ്പൂർ) തലസ്ഥാനമായി കപർദി ദ്വീപ് എന്ന പേരിൽ ഈ രാജ്യം അറിയപ്പെട്ടു. കോലാപ്പൂർ ശാഖ ആരംഭിച്ചത് രാഷ്ട്രകൂടരുടെ പതനത്തോടെയാണ്. ഈ മൂന്ന് ശാഖകളിലെ കുടുംബങ്ങളും ജീമൂതവാഹനന്റെ പിൻമുറക്കാരാണെന്ന് വിശ്വസിച്ചുപോന്നു. ഇവരുടെ സ്വദേശം ഏതെന്നുള്ളതിനെ കുറിച്ച് പ്രധാനമായും മൂന്ന് വാദഗതികളുണ്ട്. തഗര-പുരാധീശ്വര എന്ന വിശേഷണം ഉപയോഗിച്ചതിനാൽ തഗര (ഇന്നത്തെ ഒസ്മാനാബാദ് ജില്ലയിലെ തേർ) എന്ന സ്ഥലത്ത് നിന്നുള്ളവരായിരുന്നു സിൽഹാര കുടുംബം എന്ന് കരുതപ്പെടുന്നു. അഫ്ഗാനിസ്ഥാനിൽ ഇന്നുമുള്ള സിലാർ കാഫിർ എന്ന സമുദായം ഇവർ അഫ്ഗാനികളാണെന്നതിനു തെളിവായി ചൂണ്ടിക്കാണിക്കപ്പെടുന്നു. ഇവരുടെ മന്ത്രിമാർ ഉപയോഗിച്ചിരുന്ന അയ്യാ എന്ന വിശേഷണവും സൈന്യാധിപരുടെ സംസ്കൃതേതര നാമങ്ങളും മൂലം ഇവർ കർണ്ണാടകത്തിൽ നിന്നുള്ളവരായിരുന്നു എന്ന വാദവുമുണ്ട്.
കന്യാകുമാരി ജില്ല
ഇന്ത്യൻ സംസ്ഥാനമായ തമിഴ്നാട്ടിലെ തെക്കേ അറ്റത്തുള്ള ജില്ലയാണ് കന്യാകുമാരി ജില്ല. മുമ്പ് തിരുവനന്തപുരം ജില്ലയുടെ തെക്കേ അറ്റത്തുണ്ടായിരുന്ന അഗസ്തീശ്വരം, തോവാള, കൽക്കുളം, വിളവൻകോട് എന്നീ നാലു താലൂക്കുകൾ വേർപ്പെടുത്തിക്കൊണ്ട് 1956 നവംബർ 1ന് ആണ് ഈ ജില്ല രൂപീകരിച്ചത്.
1729ൽ പഴയ തിരുവിതാംകൂർ രാജ്യത്തിന്റെ ആരംഭകാലം മുതൽ 1949ൽ തിരുവിതാംകൂർ കൊച്ചിയുമായി ലയിക്കുന്നതു വരെ തിരുവിതാംകൂറിന്റെയും പിന്നീടുള്ള ഏഴു വർഷക്കാലം തിരു-കൊച്ചി സംസ്ഥാനത്തിന്റെയും ഭാഗമായിരുന്നു ഈ ജില്ല. അതിനു മുമ്പ് കൊല്ലം ആസ്ഥാനമായ വേണാടു രാജവംശത്തിന്റെ ഒരു താവഴിയായ തൃപ്പാപ്പൂർ സ്വരൂപത്തിന്റെ ഭരണത്തിനു കീഴിൽ ആയിരുന്നു കന്യാകുമാരി. എ ഡി 1741ൽ പദ്മനാഭപുരം ആസ്ഥാനമായ തൃപ്പാപ്പൂർ സ്വരൂപത്തിലെ രാജാവ് ആയിരുന്ന അനിഴം തിരുനാൾ മാർത്താണ്ഡവർമ്മയും ഡച്ചുകാരും തമ്മിൽ ഉണ്ടായ കുളച്ചൽ യുദ്ധം നടന്നത് ഈ ജില്ലയിൽ വെച്ചായിരുന്നു. തുടർന്നു നടത്തിയ സൈനിക മുന്നേറ്റങ്ങളിലൂടെ വടക്ക് എറണാകുളം ജില്ലയിലെ ആലുവ വരെയുള്ള നാട്ടുരാജ്യങ്ങളെ എല്ലാം ലയിപ്പിച്ചു കൊണ്ടു രൂപീകരിച്ച തിരുവിതാംകൂറിന്റെ ആദ്യകാല തലസ്ഥാനം ആയിരുന്ന പത്മനാഭപുരം ഈ ജില്ലയിൽ സ്ഥിതി ചെയ്യുന്നു. "തിരുവിതാംകൂറിന്റെ നെല്ലറ" എന്നറിയപ്പെട്ടിരുന്ന നാഞ്ചിനാടു പ്രദേശവും ഈ ജില്ലയിലാണുള്ളത്.
തമിഴ്നാട്ടിലെ സാക്ഷരതാ നിരക്കിൽ ഒന്നാം സ്ഥാനത്ത് നിൽക്കുന്ന ജില്ലയായ കന്യാകുമാരിയെ സംസ്ഥാനത്തെ വിദ്യാഭ്യാസപരമായി മുന്നിട്ടു നിൽക്കുന്ന ജില്ലയായി മാനവ വിഭവ ശേഷി വകുപ്പ് വിലയിരുത്തുന്നു. പ്രതിശീർഷ വരുമാനത്തിന്റെ കാര്യത്തിലും തമിഴ്നാട്ടിൽ ഒന്നാമതാണ് കന്യാകുമാരി ജില്ല. ആരോഗ്യ-വിദ്യാഭ്യാസ മേഖലകളിൽ കന്യാകുമാരിക്കാണ് സംസ്ഥാനത്ത് ഒന്നാം സ്ഥാനം. സംസ്ഥാനത്ത് പ്രവാസികൾ കൂടുതലുള്ള ഒരു ജില്ലയുമാണിത്. തമിഴ്നാടിന്റെ വിനോദസഞ്ചാര ഭൂപടത്തിലും മുൻപന്തിയിൽ ആണ് കന്യാകുമാരി.
തമിഴ്നാട്ടിൽ ഏറ്റവും കൂടുതൽ നാണ്യവിളകൾ കൃഷി ചെയ്യുന്ന ജില്ലകളിൽ ഒന്നാണ് കന്യാകുമാരി. പശ്ചിമഘട്ടവും ഇന്ത്യൻ മഹാസമുദ്രവും കന്യാകുമാരിയിൽ വെച്ച് സമ്മേളിക്കുന്നതിനാൽ സൂര്യോദയവും സൂര്യാസ്തമയവും ഒരുമിച്ചു ദൃശ്യമാകുന്ന ലോകത്തിലെ തന്നെ അത്യപൂർവം സ്ഥലങ്ങളിൽ ഒന്നാണ് ഇന്ത്യൻ ഉപദ്വീപിന്റെ തെക്കേ അറ്റമായ കന്യാകുമാരി. അറബിക്കടലിനും പശ്ചിമഘട്ടത്തിനും ഇടയിലായി സ്ഥിതി ചെയ്യുന്ന ജില്ലയ്ക്കു കേരളത്തിനു സമാനമായ ഭൂമിശാസ്ത്രവും കാലാവസ്ഥയും സംസ്കാരവും വാസ്തുവിദ്യയും ആണുള്ളത്. തെക്കുപടിഞ്ഞാറൻ മൺസൂൺ ഇന്ത്യൻ തീരത്ത് ആദ്യമായി എത്താറുള്ളത് കന്യാകുമാരിയിൽ ആണ്. പിന്നീട് അതിന്റെ ഒരു ശാഖ അറബിക്കടലിലേക്കും രണ്ടാമത്തേത് ബംഗാൾ ഉൾക്കടലിലേക്കും ആയി വേർപിരിഞ്ഞു പോകുന്നു. കന്യാകുമാരി പട്ടണത്തിൽ നിന്നും ഇരുപത് കിലോമീറ്റർ വടക്കു മാറി സ്ഥിതി ചെയ്യുന്ന നാഗർകോവിൽ പട്ടണമാണ് ജില്ലാ ആസ്ഥാനം.
ഐതിഹ്യം
മലബാർ തീരമെന്ന് ഇപ്പോൾ അറിയപ്പെടുന്ന ഇന്ത്യയുടെ തെക്കുപടിഞ്ഞാറൻ തീരപ്രദേശത്തെ വിഷ്ണുവിന്റെ അവതാരമായ പരശുരാമൻ മഴുവെറിഞ്ഞ് അറബിക്കടലിനെ തള്ളിമാറ്റിക്കൊണ്ടു രൂപീകരിച്ചതാണെന്ന ഒരുകാലത്ത് പ്രബലമായിരുന്ന ഐതിഹ്യപ്രകാരം പുരാതനകേരളം വടക്ക് ഗോകർണ്ണം മുതൽ തെക്ക് കന്യാകുമാരി വരെ വ്യാപിച്ചു കിടന്നിരുന്നു. മധ്യകാലഘട്ടത്തിൽ രചിക്കപ്പെട്ട കേരളോല്പത്തി പ്രകാരം ഈ പ്രദേശത്തെ നാലായി വിഭജിച്ചിരിക്കുന്നു - ഗോകർണ്ണം മുതൽ പയ്യന്നൂർ പുഴ (പെരുമ്പുഴ) വരെ നീണ്ടു കിടക്കുന്ന "തുളു രാജ്യം", പയ്യന്നൂർ മുതൽ പുതുപ്പട്ടണം (വടകര) വരെ നീണ്ടു കിടക്കുന്ന "മൂഷക രാജ്യം", പുതുപ്പട്ടണം മുതൽ കന്നേറ്റി (കരുനാഗപ്പള്ളി) വരെ നീണ്ടു കിടക്കുന്ന "കേരള രാജ്യം", കന്നേറ്റി മുതൽ കന്യാകുമാരി വരെയുള്ള "കൂപക രാജ്യം" എന്നിവയാണവ. ഈ പുരാതന കേരളത്തെ 64 ബ്രാഹ്മണഗ്രാമങ്ങൾ ആയി തിരിച്ചിരുന്നത്രേ. ഇതിലെ തുളു രാജ്യത്ത് 32 തുളു ബ്രാഹ്മണഗ്രാമങ്ങളും മൂഷക രാജ്യം, കേരള രാജ്യം, കൂപക രാജ്യം എന്നീ രാജ്യങ്ങളിലായിക്കൊണ്ട് 32 മലയാള ബ്രാഹ്മണഗ്രാമങ്ങളും ഉള്ളതായി കേരളോൽപത്തി പറയുന്നു. ഇത്തരം ഐതിഹ്യങ്ങൾ എല്ലാം കേരളത്തിന്റെ അഥവാ മലയാളത്തിന്റെ തെക്കേ അതിർത്തി ആയി കണക്കാക്കുന്നത് കന്യാകുമാരിയെ ആണ്.